Marihuana kao lek već sledeće godine? - Ozon Media\nSrbija – Lečenje kanabisom moglo bi da bude omogućeno i u Srbiji ukoliko Ministarstvo zdravlja usvoji zahtev Udruženja „Lekalizacija Srbije“, kojim se traži izmena Zakona o psihoaktivnim i kontrolisanim supstancama.\nOboleli od različitih teških bolesti poslednjih godina predlagali su legalizaciju kanabisa u medicinske svrhe u nekoliko navrata, a potpredsednik udruženja „Lekalizacija Srbije“ i direktor bolnice „Sveti Sava“ Milan Savić kaže za Tanjug da bi medicinski oblici kanabisa mogli dovesti do olakšavanja tegoba kod većeg broja pacijenata.\n„Takođe, to bi omogućilo da oboleli terapiju uzimaju legalno sa pretpostavljenim dejstvom na osnovnu bolesti, dakle bez potvrda iz kontrolisanih kliničkih studija, ali uz kontrolu lekara i mogućnost priključivanja već započetim istraživanjima“, kaže Savić. Prema njegovim rečima, pitanje upotrebe kanabisa u medicinske svrhe nije ultimativno pitanje srpskog zdravstva jer postoji iskustvo velikog broja zemalja EU, SAD, Kanade, Izraela i drugih, koje više godina unazad imaju legalnu upotrebu kanabisa u medicinske svrhe.\n„To je i bio osnovni motiv ove inicijative, da se isto to omogući i pacijentima u Srbiji“, ističe Savić. Dodaje da su u obrazloženju zahteva navedene osnovne činjenice o upotrebi kanabisa u medicinske svrhe i kako je to regulisano u zemljama koje već primenjuju lekove na baz kanabisa.\n„Definisane su indikacije simptomatskog lečenja kancerskog i drugog bola, terapija mučnine i povraćanja koje se javljaju kao posledica hemioterapije, terapija teškog poremećaja apetita kod različitih stanja a najčešće kod HIV-a kao i terapija mišićnog spazma kod mulltiple skleroze“, kaže Savić. On je dodao da očekuje da će u Radnu grupu Ministarstva zdravlja biti uključen i neko iz Udruženja kako bi se donelo najbolje rešenje.\n„Koje će ono biti i kada bi se predlog izmene zakona mogao naći u skupštini teško je pretpostaviti“, rekao je Savić. U Ministarstvu zdravlja Tanjugu je rečeno da će početkom naredne nedelje biti formirana radna grupa u koju će biti uključeni i predstavnici Ministarstva unutrašnjih poslova, pravde i poljoprivrede, a koja će se baviti tim problemom. Ministar Zlatibor Lončar ranije je izjavio da to ministarstvo neće praviti problem da se u medicinu uvede sve što daje rezultate, pa ni za kanabis.\n„Imamo razne studije koje su pokazale da kanabis ima dobre rezultate u medicini. Sigurno nećemo bežati od nečega što ima efekta, ali ipak, ne želimo ni da donosimo nešto preko noći. Hoćemo da građane upoznamo o čemu se tu radi“, rekao je Lončar.\nU svetu su do sada sprovođene studije koje su ispitivale potencijalnu korist u terapiji različitih stanja, uključujući hronična kožna oboljenja, slabost i gubitak telesne težine koji su u vezi sa karcinomom, hronični bol, Hantingtonova bolest, poremećaji sna, bolesti oka, multipla skleroza i shizofrenija.\nU toku su klinička ispitivanja koje bi dovela do naučnih dokaza o upotrebi marihuane kod amiotrofične lateralne skleroze, atopijskog dermatitisa, povreda mozga, demencije, poremećaja ishrane, epilepsije, glaukoma, Hantingtonove bolesti, neuromuskularnih poremećaja, reumatoidnog artritisa, shizofrenije, poremećaja sna i Turetovog sindorma.\nU Agenciji za lekove i medicinska sredstva (ALIMS) kažu da do danas nije podnet nijedan zahtev za registraciju leka koji sadrži kanabis, i poručuju da upotreba te supstance u medicinske svrhe ne znači i njenu potpunu legalizaciju .Lekovi koji su u pojedinim zemljama registrovani i komercijalno dostupni a koji sadrže kanabinoide bilo biljnog ili sintetskog porekla su Marinol, Cesamet i Sativex, koji su registrovani isključivo za upotrebu kod odraslih.\n„Ukoliko se bilo koji nosilac dozvole za lek odluči da i u Srbiji registruje neki od tri navedena leka Agencija će dostavljeni zahtev razmotriti i potencijalno izdati dozvolu za lek, a koja podrazumeva da je dokazan kvalitet, efikasnost i bezbednost primene leka u određenim indikacijama i određenom doziranju i načinu primene leka“, kaže Tucović.\nGradsko prvenstvo u odbojci za omladince


Cosmofarma 2018: evropski sajam farmacije u Bolonji – Nugenutra\nU aprilu 2018 u Bolonji se održao tradicionalni evropski sajam farmacije, Cosmofarma. Da stvari u našem sektoru idu na bolje pokazuje i činjenica da je ove godine priključen još jedan paviljon sa izlagačima tako da ih je bilo ukupno 4. U isto vreme i na istom mestu je po prvi put organizovan i Health Week, kako bi se povećale mogućnosti sklapanja novih biznisa.\nU paviljonima se nalaze brojni štandovi velikih i malih kompanija i sale sa predavanjima. Velike kompanije se takoreći takmiče ko će imati lepši i veći štand, bolje dizajniran, dok male kompanije dolaze da se predstave i upoznaju nove klijente. Što se predavanja tiče, deficit je još uvek to što je većina na italijanskom jeziku. Neka predavanja su bila organizovana od strane kompanija, održan je simpozijum iz dermatologije, organizovan Start up village, mesto za nove biznise i inicijative, do\ndeljena nagrada za Inovaciju i Istraživanje.\nObzirom da živim u Bolonji, tradicionalno posećujem ovaj sajam, jer se na njemu vidi kuda ide farmacija i nove tendencije kompanija, novosti u apotekama.\nMoj omiljeni paviljon je, pogađate, onaj u kome je nutraceutika i kozmetika. Ove godine, osim nekog novog štanda, nisam primetila veće novine, dok je broj posetilaca bio znatno veći. Sajam je otvoren tri dana (petak, subota, nedelja) i sva tri dana je bio jako posećen, što ranijih godina nije baš bio slučaj. Recimo petak prepodne bi uvek bio malo praznjikav, a sada je od ranog jutra bila poprilična gužva.\nPošla sam ka Metagenics standu da pozdravim kolege. Kako su bili na dnu paviljona, probijajući se kroz gužvu sam odmah primetila ekspanziju štandova zdrave vegan, organske hrane, koja se uglavnom odnosi na upakovane hlebove, širok dijapazon galeta od pir\ninča, kukuruza i ostalih žitarica. Videla sam da su se neke kompanije znatno proširile, povećale štandove, kako bi pokazale da im se biznis širi, imaju da ulože više i pokažu da su postali značajni na tržištu. Na sve strane su bili i štandovi sa krevetima za masažu, stolice za šminkanje, na kojima su dobrovoljci eksperimentisali nove proizvode kozmetičkih kompanija.\nU delovima štandova za sklapanje poslova bi se videlo da stvari ponovo dobro idu, da od čuvene krize nema više ni glasa i da je tržište suplemenata u naglom porastu.\nKada sam došla do štanda Metagenics-a sam se prijatno iznenadila da je ove godine prostor štanda duplo povećan, belog, vrlo ‘farmaceutskog’ izgleda, sa čak 16 osoba koje su radile za potrebe klijenata i sklapanja novih poslova. Na svakom desku neizbežna belgijska čokolada kako bi podsetili saradnike da je evropsko sedište kompanije u Belgiji i da kao i čokolada proizvodi svima (i u Srbiju) stižu baš odande. Izgled štanda je na mene ostavio veliki utisak, jer se dobro sećam kako je sve počelo ovde u Italiji za Metagenics.\nSetila sam se prve Cosmofarme i malog boksa sa samo dva stola koji je tada, pre 7 godina, bio štand na kome sam radila.\nBili smo nepoznati na Italijanskom\ntržištu, ali prodorni, hteli smo da svi znaju da donosimo nešto novo, kvalitetno na tržište, da smo rešeni da tu i ostanemo i da sve zarazimo našim entuzijazamom. Zaustavljali smo prolaznike, pričali sa svima koji bi nam dali priliku. Sećam se kojiko bih bila umorna posle ta tri dana, kako ne bih imala glas čitave sledeće sedmice, ali i zadovoljstva i zabave koju pruža jedno ovakvo iskustvo.\nZadrzala sam se neko vreme u «bazi», srela stare poznanike, popričala sa svima, a onda sam čula prolaznike koji su pričali na srpskom. Mađu njima je bilo i poznanika, nekih koji su prisustvovali mojim predavanjima u Beogradu, pa su me, na moje ogromno oduševljenje, prepoznali…ćaskali smo o Metarelaxu, Curcudynu, ali i o najboljem sladoledu u gradu, mestima za izlaske. Pred rastanak smo, naravno, napravili po neki selfi, da zabeležimo prijatne susrete.\nUvek mi je to nešto posebno kada sretnem naše kolege na Cosmofarmi. Budem ponosna da se pohvalim svima u Metagenics-u kako su srpski farmaceuti napredni i informisani. Dok pričamo o nauci uvek potvrdim (kao i na predavanjima) razliku između našeg i italijanskog farmaceuta, gde naši definitivno pobeđuju u znanju i informisanosti, nemojte sumnjati, tako je!Pred kraj dana sam prošla još jedan krug, pogledala druge, meni manje interesantne paviljone sa tehničkim dostignućima za apoteke, novim dizajnom znakova, robotima, itd i krenula ka izlazu. Htela sam da stignem da još malo uživam u prvim, mogu slobodno reći letnjim danima u Bolonji koja je zbog sajma bila puna turista, vrvila od života i događanja.Nadam se da se vidimo sledeće godine!\nKongres Zdravstenih Radnika u Privatnom Sektoru\n8. novembar 2018. Magnezijum u neuronaukama\n18. avgust 2018. u 18.00 h, Čačak


Otkriveno čijim oružjem je ubijen iranski naučnik, vojska preti odmazdom - Sputnjik Srbija\n09:58 30.11.2020 Preuzmite kraći link\nOružje koje je bilo upotrebljeno za ubistvo iranskog nuklearnog fizičara Mohsena Fahrizade proizvedeno je u Izraelu, saopštila je televizija „Pres“, pozivajući se na neimenovanog izvora.\n„Fragmenti oružja koji su bili otkriveni na mesto terorističkog napada imaju logotipe i tehničke karakteristike vojne industrije Izraela“, navodi se u saopštenju televizije.\nNuklearni fizičar Mohsen Fahrizade poginuo je u atentatu u provinciji Teheran 27. novembra. On je bio rukovodilac organizacije za istraživanje i inovacije pri vojsci.\nMinistar odbrane Irana Amir Hatami obećao je danas da će Teheran odgovoriti na ubistvo svog naučnika.\n„Neprijatelj dobro zna i ja mu kao vojni odgovaram: ni jedan zločin, ni jedno ubistvo, ni jedan glupi postupak prema iranskom narodu neće ostati bez odgovora“, rekao je on na sahrani naučnika u Teheranu.


Niška televizija » Kelin: Ruska vojska nije prešla granicu sa Ukrajinom\nObjavljeno 13.11.2014. 19:39\nBEČ – Stalni predstavnik Rusije u OEBS Andrej Kelin rekao je danas da SAD i EU nemaju dokaze za tvrdnje da su ruske vojne snage prešle granicu sa Ukrajinom.\nOn je rekao da postoje podaci da je Rusija približila svoje snage granici, ali da nema podataka da je prešla granicu sa Ukrajinom, prenela je agencija Tas s.“Tražili smo da prikažu cinjenice ukoliko ih imaju. Nisu ništa odgovorili“, rekao je Kelin.\nOn je naveo da je u proteklih nekoliko dana ukrajinska vojska gomilala tenkove, artiljerijska oruđa i raketne sisteme u oblasti Donbas i da lokalno snage odbrane jačaju svoje položaje u očekivanju napada.\nTanjug 13.11.2014 18:04\nAP Photo/ Mstyslav Chernov\nIstorijsko spuštanje sonde na kometu


Zakazana skupština regionalnog takmičenja: Dan odluke za ABA 27. maj | Aktuelno\nOdlučeno je, da skupština bude organizovana putem video konferencije, kao i u slučaju prethodnog sastanka predsjednika klubova, koji je održan krajem aprila. Skupština regionalnog takmičenja tako će biti organizovana tri dana nakon što Evroliga bude donijela definitivnu odluku o epilogu svoje sezone. ABA klubovi su u utorak dobili zvaničan dokument kojim je zakazana sjednica\nTako su potencijalni termini za završnicu ABA lige mogli biti ili u sedmici od 29. juna do petog jula, ili, što je manje vjerovatno, u posljednjoj sedmici jula.\nSPORT Aktuelno Sport - 05.12.2020-13:15\nIvanović pred derbi: Čeka nas naporan meč protiv Zvezde\nSPORT Aktuelno Sport - 05.12.2020-10:55\nNikola Ivanović dočekuje veliki derbi protiv Crvene zvezde u Beogradu u izvjesno najboljoj formi od istorijskog finala ABA lige 2018. godine, kada je donio...\nSPORT Aktuelno Sport - 04.12.2020-18:45\nPartizan je podigao formu u posljednjih nekoliko utakmica, ali sa velikim respektom i poštovanjem dolazi na megdan Mornaru. Trener crno-bijelih Sašo Filipovski apostrofirao je na...


Poziv za učešće u PowerUP programu- Prijave do 4. oktobra – Vanjskotrgovinska komora BiH\nPoziv za učešće u PowerUP programu- Prijave do 4. oktobra\nVanjskotrgovinska/Spoljnotrgovinska komora Bosne i Hercegovine obavještava poslovnu zajednicu da Svjetska banka pokreće besplatni program “PowerUP: Jačanje kapaciteta kompanija u ranoj fazi razvoja u zemljama Zapadnog Balkana“ za više od 200 kompanija koje finansira Evropska unija u okviru Programa za razvoj i inovacije preduzeća Zapadnog Balkana (WB EDIF) i implementira Deloitte.\nRiječ je o programu koji je namijenjen malim i srednjim preduzećima i start-up kompanijama koje su u potrazi za novim načinima povećanja baze klijenata, unapređenjem svojih poslovnih modela uslijed krize izazvane pandemijom COVID-19 i koje su potencijalno zainteresovane za vanjske investicije.\nOdabrane kompanije učesnice će dobiti besplatnu profesionalnu podršku i trening za jačanje otpornosti na krizu uzrokovanu pandemijom COVID-19 i dalji razvoj poslovanja, te povećanje njihove sposobnosti privlačenja investicija.\nOko 100 kompanija sa najboljim učinkom tokom programa bit će pozvano da se takmiči u “PowerUP Finalu”, te predstavi svoje poslovanje ekskluzivno pozvanoj grupi investitora i poslovnih lidera. Tri najuspješnije kompanije će dobiti „Nagradu za poduzetničku izvrsnost Zapadnog Balkana“ za različite kategorije, kao i ekskluzivnu, prilagođenu poslovnu savjetodavnu podršku od strane lokalnih i regionalnih stručnjaka iz globalne kompanije za pružanje profesionalnih usluga Deloitte.\nKompanije trebaju ispunjavati sljedeće kriterije: biti iz Albanije, Bosne i Hercegovine, Kosova, Sjeverne Makedonije, Crne Gore ili Srbije, biti inovativne, poslovati najmanje godinu dana, upošljavati između 3-100 uposlenika, te nuditi proizvod ili uslugu koja donosi prihod na najmanje jednom tržištu.\nSaznajte više i prijavite se najkasnije do 04. oktobra 2020. godine, tako što ćete popuniti obrazac za prijavu dostupan na: deloitte.com/ba/powerup\nUkoliko imate dodatnih pitanja, slobodno se obratite na kontakt naveden ispod.\nKontakt osoba iz Deloittea:\nElma Delalić, konsultant\n+387 61 912 884\nBHEPA gospodarstvo privreda


Amerika: Rusija i Kina imaju oružje koje može uništiti naše satelite - Sputnjik Srbija\nAmerika: Rusija i Kina imaju oružje koje može uništiti naše satelite\n12:01 01.05.2021 (osveženo 12:59 01.05.2021) Preuzmite kraći link\nRusija i Kina zajedno su napravile oružje koje je u stanju da uništi američke satelite, rekao je komandant Svemirskih snaga SAD, general-major Džon Rejmond za list „Vašington post“.\n„Svemir je sfera borbenih dejstava, isto kao i vazduh, kopno i more, i to je ono što se zaista materijalizovalo u poslednjih nekoliko godina kada su Kina, koja je naša stalna pretnja, i Rusija napravile oružje koje može da onesposobi naše satelite, ili da ih uništi sa zemlje, iz svemira ili u sajber-prostoru“, rekao je Rejmond.\nPrema njegovim rečima, cilj Sjedinjenih Američkih Država je da „se ne nađu u sukobu koji započne u svemiru ili koji se proširi na njega“. S tim u vezi, za SAD je važno da „spreče“ negativan razvoj događaja, jer bi svemir „trebalo da bude bezbedan za sve“.\nRanije je Rejmond tvrdio da mogućnosti, kojima raspolažu Rusija i Kina u svemiru, izazivaju zabrinutost američke strane. Tada je portparola Kremlja Dmitrij Peskov rekao da Moskva ceni saradnju sa Vašingtonom u svemiru i da se nada da ona neće postati žrtva rusofobije.\nTakođe je govorio da su potrebne nove norme za regulisanje aktivnosti u prostoru oko Zemlje.\nPrema njegovim rečima, postojeći međunarodni sporazumi trenutno ne regulišu pitanja u toj sferi u dovoljnoj meri. Osim zabrane za razmeštanje oružja za masovno uništavanje u svemiru, prema njegovim rečima, sada „nema drugih pravila“. Takođe je rekao da je siguran da administracija predsednika Džoa Bajdena u potpunosti podržava Svemirske snage SAD.\nSvemirska komanda SAD u decembru je saopštila da Rusija testira raketu za uništavanje satelita. Slične optužbe izneli su i u aprilu prošle godine. Tada je Ministarstvo spoljnih poslova Rusije saopštilo da Amerika na taj način pokušava da opravda svoje planove o razmeštanju oružja u svemiru.\nBlinken pozvao Rusiju i Kinu da odustanu od ispitivanja protivsatelitskog oružja\nprotivsatelitsko oružje, svemir, Kina, Rusija, SAD


INICIJATIVA ZA FORMIRANJE OPŠTINE VUČJE - JUGPRESS\nINICIJATIVA ZA FORMIRANJE OPŠTINE VUČJE\nNa današnjoj, 88. sednici Gradskog veća bilo je reči o inicijativi za formiranje gradske opštine Vučje, koju je podneo i potpisao jedan broj građana ovog mesta.\nPredsedniku Skupštine grada Leskovca podnet je pismeni zahtev inicijativnog odbora za formiranje gradske opštine Vučje, koji je potpisao Branislav Blagojević, kao i lista potpisnika ove inicijative. Gradska opština Vučje bi obuhvatila 27 naseljenih mesta porečkog kraja, sa Vučjem kao centralnom opštinom. Mogućnost obrazovanja opština unutar grada predviđeno je članom 19 Zakona o teritorijalnoj organizaciji Republike Srbije, rekao je gradonačelnik Leskovca Goran Cvetanović.\nČlanovima 59 i 61 Statuta grada Leskovca predviđena je mogućnost podnošenja građanske, odnosno narodne inicijative, kojom se Skupštini grada predlaže drugačije uređenje određenih pitanja i donošenje određenih strateških akata i planova. Za legitimitet građanske inicijative potrebno je da predlog potpiše najmanje pet posto građana koji imaju biračko pravo i prebivalište na teritoriji sa koje se podnosi inicijativa. Zakonom o referendumu i narodnoj inicijativi predviđen je postupak i uslovi za podnošenje predloga u formi narodne inicijative, postupanje nadležnih organa i odlučivanje o podnetoj inicijativi.\n“Svaka narodna inicijativa ima prednost oko izražene volje građana grada i njihov stav o određenom pitanju. Zato je važno da se prema svakoj narodnoj inicijativi odnosima sa profesionalnom pažnjom i punom političkom odgovornošću uz sagledavanje stvarnih interesa građana. Shodno tome, Gradsko veće predlaže donošenje rešenja o obrazovanju komisije za prethodno razmatranje narodne inicijative za formiranje gradske opštine Vučje, rekao je Cvetanović.\nZa predsednika sedmočlane komisije izabran je član Gradskog veća Božidar Vučković, a član je i Branislav Blagojedić, predsednik inicijativnog odbora koji je podneo predlog narodne inicijative. Zadatak komisije je da ispita da li je inicijativa formalno podneta u skladu sa pravilima, kao i stvarne razloge i potrebe za obrazovanjem gradske opštine Vučje. O ovome će komisija u pisanoj formi podneti odgovarajući predlog Gradskom veću i Skupštini.


Vesti online / Vesti / Svet / Uhapšen jedan od lidera protesta "žutih prsluka"\nŠirom Francuske u subotu je protestovalo ukupno 38.000 demonstranata, u poređenju sa 66.000 prošlog vikenda, prenosi Bi-Bi-Si.\nPrema navodima policije, na ulice Pariza je izašlo samo 2.000 demonstranata u poređenju sa 4.000 koliko ih je bilo pre nedelju dana i sa 10.000 koliko ih je izašlo prethodnih nedelja.\n* Pariz: Novi sukob policije i demonstranata, korišćen vodeni top (VIDEO)\n* Francuska: "Žuti prsluci" ponovo na ulicama (VIDEO)\n* Makron konačno priznao: "U pravu ste"\nDošlo je do porasta napetosti, a policija ispalila suzavac da bi zaustavila nekoliko demonstranata koji su pokušali da probiju kordon policije. Ipak, navodi AP, protesti i dalje imaju domino efekat.\nMeđutim, u Versaju se pojavilo samo nekoliko učesnika protesta , dok je većina demonstranata mirno protestovala u podnožju crkve Sakre ker na brdu Monmartr.\nLokalne vlasti su ranije u subotu saopštile i da je vozač automobila poginuo u južnoj Francuskoj kada je vozilom udario u kamion na okretnici koju su blokirali "žuti prsluci."\nTime je broj smrtnih slučajeva povezanih s višenedeljnim antivladinim protestima porastao na deset.


STRUČNA I NARODNA MANIFESTACIJA O KUPUSU | Agroservis\n> STRUČNA I NARODNA MANIFESTACIJA O KUPUSU\nNa konferenciji o kiselom kupusu, koju organizuje „Sakata Seeds Corporation”, učestvovaće oko 80 učesnika iz 12 zemalja, koji su uključeni u ceo lanac gajenja kiselog kupusa - od proizvodnje, preko prerade do plasmana na tržištu. Učesnici ovog skupa će posetiti i najvećeg izvoznika kiselog kupusa u Srbiji kompaniju „Janja” iz Futoga.\n“Kupusijada”, koju priređuje udruženje ,,Futoški kupus”, kao i prethodnih godina, obuhvatiće takmičenje u kuvanju slatkog kupusa i izbor najteže glavice, kao i kulturno – zabavni program.\nU regionu Novog Sada kupus se gaji na oko 500 hektara, a domaći futoški sve više potiskuju hibridi koje prihvata i zapadno tržište. Međutim, pomenuta domaća sorta i dalje je najtraženija na domaćem tržištu, a odnedavno je i nosilac sertifikata o geografskom poreklu.


Centar za promociju bezbednosti u saobraćaju - Projekti\nCilj projekta je bio unapređenje bezbednosti saobraćaja učenika završnih razreda srednjih škola na teritoriji opštine Vrbas. Podrazumevao je predavanja o ugroženosti mladih u saobraćaju, sa posebnim akcentom na 4 ključna problema: prekoračenje brzine, upotreba mobilnog telefona tokom vožnje, nevezivanje sigunosnog pojasa i vožnja pod dejstvom alkohola. Realizovan u proleće 2011. godine obuhvatio je 100 direktnih korisnika.\nPeške bez greške!\nProjekat je bio usmeren ka unapređenju znanja učenika prvih razreda osnovnih škola, kao i dece predškolskog uzrasta, sa teritorije Grada Beograda u oblasti bezbednosti saobraćaja putem edukacije na saobraćajnom poligonu površine od oko 700m2. Program je realizovan u jesen 2012. godine realizovan ispred TC "Ušće"u Beogradu, a tokom 22 dana program edukacije je prošlo oko 3.000 dece, među kojima su bila i deca sa posebnim potrebama.\nSemaforizacija 1, 2 i 3\nProjekat je usmerena ka unapređenju znanja, stavova i ponašanja maturanta srednjih škola u oblasti bezbednosti saobraćaja kroz realizaciju predavanja i kviza o poznavanju saobraćajnih propisa. Projekat je realizovan 2011., 2012. i 2013. godine u Novom Sadu uz finansijsku podršku Gradske uprave za sport i omladinu, a u partnerstvu sa Agencijom za bezbednost saobraćaja i odeljenjem saobraćajne policije PU Novi Sad. Obuhvatio je oko 1.000 direktnih korisnika.\nProjekat se bavio pre svega problemom vožnje pod dejstvom alkohola kod populacije mladih vozača. U okviru projekta pored predavanja, realizovane i pokazne vežbe na kojima su korišćene specijalne naočare koje simuliraju tri različita stepena pijanstva, kako bi korisnicima što vernije prikazali probleme u koordinaciji pokreta sa kojima se susreću osobe pod dejstvom alkohola. Projekat je realizovan sa učenicima trećih razreda srednjih škola u Novom Sadu uz finansijsku podršku Gradske uprave za sport i omladinu, a u partnerstvu sa Agencijom za bezbednost saobraćaja i odeljenjem saobraćajne policije PU Novi Sad.\nAkcija promocije pravilne upotrebe dečjih auto-sedišta\nProjekat je realizovan sa ciljem unapređenja bezbednosti dece kao putnika u saobraćaju. Uz finansijku podršku Saveta za koordinaciju poslova bezbednosti saobraćaja Grada Novog Sada, realizovane su 3 javne akcije besplatnog pregleda dečijih auto-sedišta (dve tokom 2013.godine i jedna u 2014.godini). Tokom akcija pregledano je oko 130 auto-sedišta od kojih je 92% nepravilno korišćeno. Tokom projekta je realizovana i obuka medicinskih sestara koje se bave preventivnom zaštitom u Predškolskoj ustanovi Radosno detinjstvo u Novom Sadu, kao i medicinskih sestara koje rade u školici za trudnice u okviru Doma zdravlja Novi Sad.


OTVORENE PRIJAVE ZA ČLANOVE KOMISIJA ZA MEDIJSKE KONKURSE MINISTARSTVA KULTURE I INFORMISANjA\nMinistarstvo kulture i informisanja je pozvalo novinarska i medijska udruženja, koja su registrovana najmanje tri godine pre datuma raspisivanja konkursa u oblasti javnog informisanja za 2020. godinu, da predlože članove konkursnih komisija, kao i medijske stručnjake zainteresovane za učešće u radu komisija.\nMinistarstvo je u saopštenju navelo da je raspisalo devet konkursa za koje su opredeljena 274 miliona dinara. Konkursi, koji traju do 10. januara 2020. godine, su raspisani radi pružanja finansijske podrške medijskim sadržajima koji doprinose ostvarivanju javnog interesa u oblasti javnog informisanja, kao i za sufinansiranje projekata organizovanja i učešća na stručnim, naučnim i prigodnim skupovima, unapređivanja profesionalnih i etičkih standarda.\nPravo učešća imaju izdavači čiji je medij upisan u Registar medija koji se vodi u Agenciji za privredne registre, u skladu sa Zakonom o javnom informisanju i medijima.\nPravo učešća imaju i pravna lica, odnosno preduzetnici koji se bave proizvodnjom medijskih sadržaja, a koji prilože dokaz da će sufinansiran medijski sadržaj biti realizovan putem medija koji je upisan u Registar medija.


Kongres doktora stomatologije okupio više od 200 učesnika iz regiona -\nKongres doktora stomatologije okupio više od 200 učesnika iz regiona\nDrugi Međunarodni kongres droktora stomatologije koji je održan na Medicinskom fakultetu u Foči okupio je više od 200 učesnika, iz Srbije, Crne Gore, Makedonije, BiH i RS. Osam profesora održali su predavanje, a 40 predavača iz regiona prikazali su oralne i poster prezentacije na kojima su predstavili svoja lična iskustva iz prakse i razmijenili ideje.\nUnazad deset godine na Medicinskom fakultetu u Foči organizovani su simpozijumi doktora stomatologije, koji su od prošle godine prerasli u Međunarodni kongres. Foča postaje prestonica stomatologije RS, a doktorima pruža značajan vid edukacije, kaže profesor dr Nikola Stojanović, pomoćnik dekana za Studijski program stomatologija Medicinskog fakulteta u Foči.\nProfesor Stomatološkog fakulteta u Beogradu, Aleksandar Todorović govorio je o jednoj specifičnoj terapiji pacijenata, odnosno izradi definitivnih all-on 4 fiksnih zubnih nadoknada koja se primjenjuje bezubim pacijentima kod kojih ne postoje anatomski uslovi za regularan broj imlantata.\nStanje stomatologije u RS u poslednje vrijeme je sve bolje. Dugo vremena stomatologija je bila u sjenci doktora medicine, a broj doktora stomatologije u RS trenutno je oko 1200. U proceduri je donošenje novog zakona o medicinskoj djelatnosti gdje će konačno i stomatologija dobiti svoje poglavlje kojim će se komletno regulisati ova oblast.\nNa Međunarodnom kongresu učesnici su se upoznali sa najnovijim izdanjima udžbenika i praktikuma Studijskog programa stomatologija Medicinskog fakulteta u Foči.


Kalifornija izbacuje motore sa unutrašnjim sagorevanjem od 2040. godine? - Elektrifikacija\nZakonodavne vlasti Kalifornije rade na predlogu zakona kojim će se benzinski i dizel agregati potpuno zabraniti od 2040. godine.\nKako navodi Bloomberg, Fil Teng, predsednik komisije za budžet je taj koji je predložio zakon. On želi da se od 2040. godine registruju samo vozila koja ne emituju štetne gasove, odnosno električna vozila ili vozila koja idu na hidrogen.\nKalifornija namerava da smanji emisiju štetnih gasova za 80 procenata do 2050. u odnosu na merenja iz 1990. godine, a u tome će veliku ulogu odigrati upravo ovaj zakon. Naime, saobraćaj i prevozna sredstva su skoro imenovani za najvećeg zagađivača vazduha u Americi.\nOni koji rade na predlogu zakona smatraju da ništa nije konačno dok ne postoji neki rok, te da će to što planiraju da taj rok postave čak 23 godine unapred imati velikog uticaja na zaštitu životne sredine.\nKraj fosilnih goriva: I Kalifornija zabranjuje motore sa unutrašnjim sagorevanjem?\nAktuelno: Kalifornija odbila VW-ov predlog za popravku 3.0 TDI V6 motora\nBezbednost: Kalifornija vozačima uvodi zabranu i na Google Maps


Na osnovu Javnog poziva za učešće u javnom nadmetanju (licitaciji) za kupovinu nepokretne imovine Društvenog preduzeća industrija galovih i tehničkih lanaca, transportnih i skladišnih sistema "Filip Kljajić", u restrukturiranju, iz Kragujevca, ul. Dragoslava Srejovića br. 49, i to imovinske celine Fabrika mašina, alata i auto delova u viđenom stanju, šifra prodaje 240407-R-1875, objavljenog dana 27.03.2007. godine u dnevnom listu "Politika".\nJavni poziv za učešće u javnom nadmetanju (licitaciji) za kupovinu nepokretne i pokretne imovine Društvenog preduzeća industrija galovih i tehničkih lanaca, transportnih i skladišnih sistema "Filip Kljajić", u restrukturiranju, iz Kragujevca, ul. Dragoslava Srejovića br. 49, i to imovinske celine Fabrika mašina, alata i auto delova u viđenom stanju, šifra prodaje 240407-R-1875, objavljenog dana 27.03.2007. godine u dnevnom listu "Politika" menja se u delu koji se odnosi na šifru prodaje, rokove za otkup prodajne dokumentacije i podnošenje prijava za učešće na javnom nadmetanju i datum održavanja javnog nadmetanja, tako da sada glasi:\nŠifra prodaje 310507-R-1875.


POSLE ZVEZDE I ONI PRIJAVILI KORONU: Beogradski klub odložio utakmicu u ABA ligi - Da li će se igrati Kup? | Najnovije vesti - Srbija danas\n04.02.2021. • 22:40 Srbija Danas\nPOSLE ZVEZDE I ONI PRIJAVILI KORONU: Beogradski klub odložio utakmicu u ABA ligi - Da li će se igrati Kup?\nNovi problemi sa virusom.\nCrvena zvezda potvrdila da u njenim redovima ponovo ima zaraženih koronavirusom, zbog čega je odložena evroligaška utakmica protiv Žalgirisa, a sa istim problemom suočio se i FMP iz Železnika.\nNaime, beogradski klub je takođe potvrdio nove slučajeve zaraze koronaviurusom, zbog čega je odložen i meč sa Borcem u okviru ABA lige.\nSaopštenje FMP-a tim povodom objavljujemo u celini.\n- KK FMP obaveštava javnost da je utakmica 18.kola ABA lige koju je naš klub trebalo da odigra u petak od 20 časova u Čačku protiv ekipe Borca odložena zbog pojave novih slučajeva virusa Covid u redovima našeg prvog tima i stručnog štaba.\nNa popodnevnom treningu prvog tima u dvorani "FMP Arena" koji je održan u četvrtak tri člana našeg stručnog štaba i četvorica igrača požalila su se na tegobe i simptome koji ukazuju na zarazu virusom Covid-19 koji je tokom ove sezone već pogodio deo našeg takmičarskog pogona.\nPoučeni iskustvom koje smo na našu žalost već imali sa ovim simptomima ovog virusa i obolelima od Covid-19, trening je prekinut, a svi igrači i članovi stručnog štaba su stavljeni na mere kućne izolacije.\nU skladu sa novom situacijom u kojoj smo se našli, KK FMP hitno je kontaktirao ABA ligu, dostavio neophodne infromacije. Istovremeno, klub je zakazao PCR i ostale neophodne testove koji će biti obavljeni u petak u 11 časova, kako bi utvrdio zdravstveno stanje tima i stručnog štaba.\nO zdravstvenom stanju prvog tima i stručnog štaba, KK FMP pravovremeno će obavestiti javnost - navodi se u saopštenju FMP-a.\nPodsetimo, za sedam dana bi trebalo da počne takmičenje na završnom turniru Kupa Radivoja Koraća, ali to sada postaje neizvesno posle problema sa koronom koje imaju i Zvezda i FMP.\nKK FMP Železnik košarka ABA liga Kup Radivoja Koraća\n"Vakcina nam daje mogućnost da planiramo budućnost" Predsednik Srbije građanima Srbije poslao važnu poruku (FOTO)


Porast broja civilnih žrtava u Avganistanu\nUjedinjene nacije zabeležile su zabrinajavajuće povećanje broja dečijih žrtava u Avganistanu tokom 2016 - čak 24 odsto, dok se ukupan broj civilnih žrtava u sukobima u toj zemlji povećao za tri odsto u odnosu na godinu pre toga.\nU nasilju je ukupno bilo 11.400 civilnih žrtava, od kojih je prošle godine oko 3.500 poginulo, navodi se u godišnjem izveštaju Misije Ujedinjneih nacija za pomoć u Avganistamu (UNAMA), koji je objavljen u Kabulu. U tom izveštaju navodi se da su anti-vladini elementi, uglavnom Talibani, odgovorni za 61 odsto smrtnih slučajeva i povreda civila.\nUNAMA izveštaj takođe beleži da je ubijeno 923 dece, dok je još 2.589 povređeno, što predstavlja povećanje od 24 odsato u odnosu na 2015. godinu. Neproporcionalnom rastu dečijih žrtava širom Avganistana tokom prošle godine doprinelo je povećanje od 66 odsto civilnih žrtava u incidentima sa ostacima bombi iz rata, a većina tih žrtava bila su deca. U oružanom sukobu u Avganistanu, od 2009. godine do danas, prema podacima UNAMA-e ubijeno je oko 25.000 ljudi, dok je više od 45 hiljada ranjeno.


Oland naložio intenzivnije napade na islamiste u Siriji i Iraku - Vijesti.me\nOland naložio intenzivnije napade na islamiste u Siriji i Iraku\nFrancuska učestvuje u međunarodnoj koaliciji predvođenoj SAD koja izvodi vazdušne napade na ekstremiste Islamske države u Siriji i Iraku, ali je značajno pojačala udare poslije napada u Parizu u petak u kojima je ubijeno 129 ljudi. Edit\nFransoa Oland (Foto: Reuters)\nBeta 19. novembar 2015, 23:11 ažurirano 12. februar 2019, 15:19\nFrancuski predsjednik Fransoa Oland naložio je intenzivnije vazdušne napade na položaje džihadista u Siriji ali i u Iraku, saopštila je večeras Jelisijeska palata sedam dana poslije terorističkih napada u Parizu.\n"Oland je dao neophodna uputstva za intenziviranje vojnih operacija u borbi protiv islamista u Siriji i Iraku", dodaje se u saopštenju.\nFrancuska vojska saopštila je juče da je uništila 35 meta Islamske države u Siriji od prošlonedjeljnih terorističkih napada u Parizu.\nPortparol vojske Žil Žaron rekao je da su francuski avioni ispustili oko 60 bombi na šest lokacija na kojima su se nalazili komandni centri ili centri za obuku Islamske države.\nOn je rekao da da je cilj napada slabljenje i razbijanje Islamske države.\nFrancuska učestvuje u međunarodnoj koaliciji predvođenoj SAD koja izvodi vazdušne napade na ekstremiste Islamske države u Siriji i Iraku, ali je značajno pojačala udare poslije napada u Parizu u petak u kojima je ubijeno 129 ljudi.\nteški meteorološki uslovi


Da li su javna preduzeća, ustvari tajna preduzeća? – Gluporije\nDa li su javna preduzeća, ustvari tajna preduzeća?\nPreviđene kazne za javna preduzeća iznose od 5.000 KM do 15.000 KM ako ne učine javno dostupnim podatke o svome poslovanju.\nCentri civilnih inicijativa (CCI) skreću pažnju javnosti na nedopustivu dugogodišnju praksu kršenja zakona od strane javnih preduzeća u Bosni i Hercegovini.\nGrađani nemaju uvida u trošenje javnih sredstava i rad javnih preduzeća. Iako je to zakonska obaveza, mnoga javna preduzeća nisu učinila javno dostupnim ove informacije čime su prekršile zakon. Većina javnih preduzeća u nadležnosti entiteta i kantona ne objavljuju podatke o svom poslovanju. Od 137 javnih preduzeća koliko ih ukupno ima u nadležnosti deset kantona i dva entiteta, 32 javna preduzeća uopće i nemaju aktivnu web stranicu, tako da javnosti ne samo da nisu dostupni podaci o organizacijskoj strukturi ili finansijski pokazatelji, nego čak ni opće informacije o pojedinim javnim preduzećima. Neprihvatljivo je da građani i građanke čijim se novcem finansira rad javnih preduzeća nemaju uvid kako se njihove pare troše, a koje bi se najviše trebale izdvajati za javne usluge i potrebe od javnog interesa.\nDa je građanima nepoznato kako se troši javni novac, ukazuje i činjenica da u Republici Srpskoj od 2010. do 2018. godine, za 39 od ukupno 48 javnih preduzeća u nadležnosti ovog entiteta, nije dostupan nijedan izvještaj o poslovanju, a Zakon o javnim preduzećima u RS navodi da su javna preduzeća dužna informacije o svojoj finansijskoj i organizacijskoj strukturi učiniti dostupnim građanima na web stranici preduzeća ili na drugi adekvatan način, a imajući u vidu kaznene odredbe navedenog zakona, ukoliko se ne izvršavaju navedene obaveze, za javna preduzeća je predviđena novčana kazna u iznosu od 5.000 KM do 15.000 KM.\nSlična situacija je i sa javnim preduzećima u nadležnosti Federacije BiH. U ovom slučaju, ukoliko građani žele vidjeti kako javna preduzeća troše novac, to neće moći uraditi za 36 od 48 javnih preduzeća u nadležnosti FBiH koja nemaju javno dostupnih izvještaja putem bilo kojeg izvora. Također, u skladu sa Zakonom o izmjenama i dopunama Zakona o javnim preduzećima u FBiH iz 2012. godine navedeno je i da su javna preduzeća u FBiH dužna da informacije o svojoj organizacijskoj strukturi i finansijskom poslovanju učine dostupnim građanima putem web stranice javnog preduzeća. Razlika u zakonima koji regulišu rad javnih preduzeća u dva entiteta je ta što Zakon o javnim preduzećima FBiH kaznenim odredbama ne propisuje novčanu kaznu ukoliko javna preduzeća ne objavljuju podatke o svom poslovanju.\nKada su u pitanju kantonalna preduzeća u FBiH na koja se primjenjuje isti Zakon, njih 20 od 41 nema dostupnih izvještaja poslovanju u periodu od 2010. do 2018. godine.\nSveukupno posmatrajući dostupnost godišnjih izvještaja o radu za 137 javnih preduzeća, 83 % njih nije dostupno javnosti, odnosno 1020 od 1233 izvještaja koji su trebali biti objavljeni, što ukazuje na veliku količinu informacija o poslovanju javnih preduzeća koje su izuzete od javnosti. Od 213 dostupnih izvještaja, tek 88 njih je dostupno na web stranicama javnih preduzeća, dok je preostali broj uglavnom dostupan na stranicama parlamenata, skupština ili vlada.\nUzimajući u obzir podatak da u Bosni i Herecegovini postoji preko 550 javnih preuzeća, i da je većina njih u nadležnosti općina i gradova, pretpostavka je da je broj preduzeća koji krše odredbe zakona o objavljivanju informacija o svome poslovanju daleko veći, naročito uzimajući u obzir podatak da 50 % svih javnih preduzeća u nadležnosti svih nivoa u BiH nema dostupnu web stranicu.\nCentri civilnih inicijativa (CCI) smatraju nedopustivim bilo koje kršenje zakona, a posebno kada se dešava od strane javnih institucija, preduzeća, odnosno onih koji troše javni novac, sa kojim treba postupati posebno odgovorno i u interesu građana. Neophodno je da se čim prije objave informacije i zaustavi kršenje zakona ili da se za to snose posljedice, kao u slučajevima kršenja zakona od strane privatnih preduzeća.


Predsednik Srbije Aleksandar Vučić rekao je večeras na RTS da će, kada je u pitanju međustranački dijalog, tu biti dve vrste razgovora.\n- Veći deo njih ne želi da stranci vode dijalog. I DSS, Šešelje i Radulović. Dakle, imate one koji ne žele da im stranci određuju uslove. S druge strane, između 40 do 45 odsto njih želi da stranci rukovode dijalogom. Oni (deo opozicije) su rekli da sa ubicom, manijakom i psihopatom da razgovaraju, i hvala im na tome. Mogu da kažem nekome da je lopov, ali nikada nikome nisam rekao da je ubica ili izdajnik - naglasio je Aleksandar Vučić.\nPriznanje, normalizacija ili kompromis?\nNijedno novo poglavlje neće moći da se zatvori pre nego što se ispune sva prelazna merila koja se tiču vladavine prava, glavni je elemenat iz takozvanog "non-pejpera" o primeni nove metodologije u pristupnim pregovorima za Srbiju i Crnu Goru, a koji se ne primenjuje u postojećem procesu. Ovaj dokument predstavio je juče ambasadorima zemalja članica Evropske unije (EU) evropski komesar za proširenje Oliver Varhelji.\nNa pitanje da li će razgovarati sa Aljbinom Kuritijem, rekao je da to za njega ne predstavlja problem.\n- Nema "non-pejpera". Suština je da Metju Palmer ne krije da oni traže međusobno priznanje, EU traže potpunu normalizaciju, a mi kompromis. Ne znam baš da li su Albanci na to spremni - naglasio je.\nFormiranje Zajednice srpskih opština (ZSO) jeste obaveza koja mora da bude ispunjena, podvukao je Vučić.\nNa pitanje da li je pozicija Srbije sada teža kada je predsednik Sjedinjenih Američkih Država Džo Bajden, odgovorio je da Bajdena poštuje da li da je svakako teže. Mogući odlazak Angele Merkel može da stvori nove probleme.\n- Merkel je žena koja je pomogla Srbiji mnogo, kao što su to učinili i Emanuel Makron i Si Đinping. Ona je pomogla Srbiji kroz jednu dobru politiku podsticanja investitora da dolaze u našu zemlju.\nO Đukanoviću i Krivokapiću\nVučić je istakao večeras, povodom izjava pojedinih političkih aktera iz Crne Gore o njegovom mešanju u izbore u Nikšiću, da nije učestvovao na izborima u Nikšiću, te dodao da bi, da je učestvovao, rezultati bili po njih još teži. Vučić je za RTS kazao da postoji neka vrsta crnogorskom eksluzivizma u kojem žele da progone sve što je srpsko, a to ne traje, kako dodaje, od juče.\nPodsetio je na položaj Srba u Crnoj Gori, dodajući da oni nemaju nikakva prava, kao i da nijedan Srbin nije obavljao nijednu državnu funkciju.\nUpitan da li pratio rezultate izbora Vučić je kazao da se ishodima izbora bavi u svakoj zemlji Evrope, i da odlično zna rezultate svake opštine u celoj Evropi, jer je to njegova strast.\nKazao je da se ne stidi niti će se stideti srpskog naroda u Crnoj Gori, te dodao da će Srbija uvek da pomaže srpskom narodu.\nPodsetio je da je država Srbija pomogla udruženjima kao što su Matica Srpska, Udruženje srpskih književnika u Crnoj Gori, da je izgradila Srpsku kuću,našoj crkvi i da se time ponosi.\nVučić je rekao da će Srbija uvek pomagati Srbima u Crnoj Gori. Na pitanje da li se češće čuje sa Milom Đukanovićem ili sa Krivokapićem odgovara:\n- Sa Milom se uopšte ne čujem, a sa Krivokapićem sam u kontaktu. Ne mislim da će Milo želeti da dođe u Srbiju, ali što se mene tiče ima otvoren poziv. Poziv za dolazak važi i za Krivokapića - rekao je on.\nOdgovarajući na pitanje kako vidi reakcije na to što je naša zemlja donirala vakcine zemljama u regionu i to da su ih neki nazvali "Vučićeve vakcine", kaže da pojedinci žive u prošlosti.\n- Sa Albanijom je sve bolje, sa Crnom Gorom uveren sam da će odnosi biti sve bolji. Kada je u pitanju BiH i to što su govorili da je to vakcina za siromašne, prećutao sam to. Bošnjaci su naša braća. Pojedini žele da žive u prošlosti i sopstvenoj viktimizaciji, ali hajde da se okrenemo malo budućnosti - napomenuo je Vučić.\nBilčik: Podržavamo evropski put Srbije\nSpecijalni predstavnik EU za dijalog Beograda i Prištine Miroslav Lajčak, koji je početkom marta u okviru balkanske turneje boravio u Beogradu, Prištini i Podgorici, informisao je juče ambasadore zemalja članica o poseti Zapadnom Balkanu.\nVučić sa Fabricijem o novoj metodologiji, pandemiji i vakcinama iz KOVAKS programa\n"Novosti" objavile dokumenta o računima na Mauricijusu i u Švajcarskoj, Đilas sve negirao\nNa lokalnim izborima u Kosjeriću učestvuje pet lista\nEvropska unija i Evropski parlament i dalje podržavaju evropski put Srbije i pozdravljaju sve akcije koje srpske političke snage i civilno društvo preduzimaju u tom pravcu, izjavio je juče izvestilac Evropskog parlamenta za Srbiju Vladimir Bilčik.\n- Bilo je puno teških godina za sve nas, i zbog pandemije, i teške političke klime u Srbiji, ali je dobro što je posle izbora u junu prošle godine, nova vlada kao prioritet postavila evropske integracije i što je Narodna skupština Srbije raspravljala o izveštaju Evropske komisije - izjavio je Bilčik tokom onlajn debate "EU integracije - između reči i dela".


MEI - Aktuelnosti - Potpisani ugovori za sprovođenje pet projekata u okviru IPA Programa prekogranične saradnje Srbija – Crna Gora 2014-2020\nPotpisani ugovori za sprovođenje pet projekata u okviru IPA Programa prekogranične saradnje Srbija – Crna Gora 2014-2020\n16. maj 2019. | Podgorica\nNa završnoj konferenciji prekograničnog Programa Srbija – Crna Gora 2007-2013, koja je danas održana u Podgorici, predstavljeni su rezultati ovog Programa i potpisani ugovori za sprovođenje pet projekata u okviru IPA Programa prekogranične saradnje Srbija – Crna Gora 2014-2020, u vrednosti većoj od milion evra.\nKonferenciju, koju su organizovali Kancelarija za evropske integracije Crne Gore i Ministarstvo za evropske integracije Republike Srbije, uz podršku Zajedničkog tehničkog sekretarijata Programa, otvorili su pomoćnik ministra za evropske integracije Srbije Mihajilo Dašić i zamenica glavnog pregovarača i nacionalna IPA koordinatorka za Crnu Goru Ivana Glišević Đurović.\nU okviru Programa prekogranične saradnje Srbija - Crna Gora 2014 – 2020 obezbeđeno je ukupno 8,4 miliona evra bespovratnih sredstava za unapređenje društveno – ekonomskog razvoja u prekograničnom području Srbije i Crne Gore.\nSaradnja između Crne Gore i Srbije u okviru prekogranične saradnje počela je 2008. godine, od kada su sprovedena 34 projekta u oblasti zaštite životne sredine, poljoprivrede, ekonomskog razvoja, socijalne i zdravstvene zaštite, kulture i razvoja preduzetništva.\nViše informacija o ovom Programu možete naći na linku: https://www.cbcsrb-mne.org


OO SDA Žepče: Čestitka građanima u povodu 25. Novembra - Dana državnosti BiH - Zepce.Ba - Gradski informativni portal Žepča\nČestitke :\tOO SDA Žepče: Čestitka građanima u povodu 25. Novembra - Dana državnosti BiH\nPonosni na sve ono što su generacije prije nas učinile na očuvanju naše domovine, sa zahvalnošću se prisjećamo i odajemo počast našim poginulim borcima i izražavamo svoje poštovanje svima onima koji si pridonijeli u borbi za njen opstanak.\nPonovo imamo imamo priliku da se još jednom podsjetimo da je hiljadugodišnji državni kontinuitet Bosne i Hercegovine neupitan i da su za očuvanje državnosti pale mnoge žrtve koje obavezuju, ne samo na sjećanje i zahvalnost već i na čuvanje slobode i demokratskih vrjednosti, na izgradnju zemlje u kojoj je ugodno živjeti, u kojoj se ostaje, koja se voli i kojm se ponosi.\nS tim u vezi, svim Bosancima i Hercegovcima, istinskim patriotama, građanima u zemlji i inostranstvu, upućujemo iskrene čestitke povodom 25. novembra, Dana državnosti Bosne i Hercegovine. Čestitke upućujemo i našim najvećim herojima, braniteljima dugo čuvane suverenosti, nezavisnosti i teritorijalnog integriteta BiH, kao i porodicama onih koji danas više nisu s nama, koji su svoje živote dali za prosperitet jedine nam domovine Bosne i Hercegovine.\nViše iz kategorije: « Udruženje penzionera Žepče: Čestitka u povodu Dana penzionera\tGama Electronic: Božićno-novogodišnja čestitka »


Kako živeti frugalno u Beogradu - Serbian Underground\nŽivot u velikom gradu donosi i mnogo više cene svega što nam je potrebno za život, ali i nekih stvari koje su nam potrebne kako bismo ispunili slobodno vreme. Upravo ova cenovna razlika u odnosu na manje gradove, podstiče ljude koji žive u prestonici da stalno traže popuste i jeftinije ponude kako bi provodili svoje dane. Ukoliko dobro isplanirate svoj budžet i aktivnosti, možete da uradite toliko toga i budete zadovoljni utrošenim novcem i vremenom. Treba da znate da veliki gradovi donose i veću ponudu, a samim tim i veću konkurenciju te su dobre ponude ono što možete da očekujete da ćete svakodnevno pronalaziti.\nPlan za budžet\nOsnovna stvar od koje polazite jeste vaš budžet i ova cifra će odrediti količinu mogućnosti koju ćete moći da priuštite. Prvo treba da odvojite pare za račune, stanarinu (ukoliko je plaćate) i hranu i ostatak će biti vaš budžet kojim ćete raspolagati svakog meseca. Kako vas ova cifra ne bi ograničavala i svakodnevno vam kvarila raspoloženje i terala vas da stalno razmišljate o brojkama, neka vam to bude samo okvirni broj koji može da varira tokom meseca. Potrudite se da u raspodelu sredstava uključite i jedan deo koji će vam biti dostupan ukoliko se nešto iznenada desi kako biste bili spremni na sve. Postoji veliki broja aplikacija koje vam mogu biti jako korisne kako se ne biste izgubili u papirima i računanju.\nRazmislite o cimerima\nUkoliko planirate da iznajmljujete stan, bolje i jeftinije ćete proći ukoliko se odlučite da podelite stanarinu i troškove sa još nekim. Ovo znači da ćete moći da birate veću nekretninu na boljoj lokaciji jer, kada se svi troškovi podele, platićete dosta manje nego da živite sami. Uvek je veći izbor kada su u pitanju veći stanovi i ukoliko vam ne smeta život sa više osoba, možete da pronađete savršeno mesto za život i uštedite na plaćanju kirije i režija. Obratite pažnju na odabir cimera, prvo krenite od ljudi iz vaše okoline kako biste bili sigurni da će vam biti prijatno sa ljudima sa kojima ćete živeti. Ukoliko pak morate da tražite nove ljude, obavite razgovor sa njima kako biste bili sigurni da svi imate iste poglede na način življenja.\nUvek tražite akcije\nJedan od najboljih saveta za uštedu pri kupovini jeste da kupujete van sezone – krajem sezone su uvek najbolja sniženja i ukoliko ne pratite trendove, ovo je najbolje vreme da obnovite svoju garderobu. Takođe, razna sniženja su vam dostupna tokom cele godine ako znate kako da tražite i šta zaista želite da pronađete. Tokom februara, postoji mnogo popusta povodom meseca ljubavi te tako možete pronaći školu za učenje nemačkog jezika i iskoristiti priliku da savladate ovaj jezik. Prilike kao ova su najbolji način da ostvarite svoju dugogodišnju želju i pritom ne oštetite svoj budžet. Takođe, ovo može biti i odličan poklon koji je neće oštetiti vaš budžet, ali će iznenaditi vama dragu osobu.\nIzbacite nepotrebne troškove\nSvi koji žive u velikim gradovima vole da iskoriste slobodno vreme i provode popodneva u kafiću, viđajući se sa prijateljima i ispijajući kafe. Iako je ovo nešto što vas verovatno opušta, probajte da izračunate koliko potrošite na ove aktivnosti svakog meseca. Umesto toga, možete da uštedite za letovanje, produženi vikend u nekom od okolnih gradova ili da priuštite sebi nešto što ste oduvek želeli.\nPre no što uplatite teretanu, razmislite da li ćete zaista ići toliko često da vam se ova investicija isplati. Većina ljudi požuri da u prvom mesecu uplati teretanu dok ih još uvek drži odluka koju su doneli u ponoć da skinu koji kilogram te ovo članstvo završi kao bleda uspomena. Umesto toga, šetajte, trčite i vozite bicikl što će biti zdravije za vas zbog boravka na svežem vazduhu i uživajte u upoznavanju svog grada.


Veliki porast zaraženih koronom u Srbiji - Zdravstveni sistem preopterećen - Dnevnik Juga\nPočetna / DRUŠTVO / Veliki porast zaraženih koronom u Srbiji – Zdravstveni sistem preopterećen\nDnevnik Juga 4 седмице DRUŠTVO, Korona Virus, Leskovac, Niš, Vranje Ostavi komentar\nU svim kovid bolnicama na teritoriji Srbije preraspoređeni su kapaciteti kako bi u naredna dva dana mogli da se zbrinu svi pacijenti zaraženi koronavirusom – kazao je danas ministar zdravlja Zlatibor Lončar.\nLončar je ukazao na to da Institut „Banjica“ danas i tokom noći neće više moći da prima pacijente jer je prepun, i najavio da će večeras ili sutra ujutru prve pacijente primiti i Institut za reumatologiju.\n„Bili smo prinuđeni da i taj institut uključimo u kovid sistem jer je veliki broj obolelih koji zahtevaju bolničko lečenje u Beogradu – objasnio je ministar i dodao da je u toj zdravstvenoj ustanovi na raspolaganju više od 100 kreveta za kovid pacijente.\nLončar je ponovio apel građanima da poštuju mere i ponašaju se u skladu sa preporukama lekara, budući da se, kako je istakao, samo na taj način situacija može poboljšati.\nPrethodni DELL PODRŠKA ORAZOVNIM USTANOVAMA kroz akciju „Popust za vas, poklon za njih“\nSledeći Još 279 novoobolelih od korone, preminulo 12 ljudi\nDanas je zamenik predsednika Skupštine grada Leskovca Milun Dinić posetio najstarijeg Leskovčanina Aleksandra Stojanovića koji …


Otvoren konkurs za izložbu grafičkih radova na temu „Proces“\nautor: Branislava Kolarov 17.08.2020 0\nPDP konferencija u saradnji sa projektom Novi Sad – Evropska prestonica kulture raspisala je konkurs za izložbu grafičkih radova na temu „Proces“. Dizajneri, ilustatori i drugi vizuelni stvaraoci pozvani su na promišljanje procesa kroz koje prolaze tokom stvaranja, ali i procese koji su uticali i utiču na stvaranje njih kao autora.\nFoto: PDP Conference\nKrajnji rok za prijavu je 1. septembar 2020. godine, a svaki autor može dostaviti najviše tri grafička rada na imejl adresu [email protected] Konkurs je internacionalnog karaktera i otvoren je za sve zainteresovane svih obrazovnih profila.\nIzabrani radovi biće predstavljeni na izložbi u okviru Dizajn paviljona od 2. oktobra u Novom Sadu i u okviru PDP konferencije od 16. do 18. oktobra. Svaki učesnik čiji rad bude izložen na konferenciji dobiće sertifikat o učešću na izložbi, dok tri najbolja rada dobijaju priznanja.\nPDP konferencija 12 godina unazad okuplja vizuelne stvaraoce sa ciljem da putem predavanja, radionica i izložbi edukuje publiku u oblastima kreativnih medija, kao i da putem konkursa promoviše rad studenata i mladih autora.


Nastup Uraganki je mogao da bude potpuno drugačiji - BIGportal.ba\nNastup Uraganki je mogao da bude potpuno drugačiji\n31 Maja, 2021 31 Maja, 2021 01495\nIako su završile na 15. mestu na Evroviziji ove godine, grupa Hurricane je oduševila publiku svojim energičnim nastupom – ali sada se saznaje da je izvođenje pesme “Loco Loco” ove godine u Roterdamu moglo da izgleda potpuno drugačije.\nNa Evroviziji, koja je nedavno održana u Holandiji, predstavnice Srbije, devojke iz grupe “Hurricane”, zauzele su 15. mesto u finalu, a sada su objavljeni “rezervni videi” koje su sve zemlje učesnice snimile, a koji su planirani da budu emitovani u slučaju da neka delegacija nije mogla da se pojavi na velikoj sceni u Roterdamu.\nNa ovaj korak su se organizatori odlučili zbog pandemije koronavirusa i neizvesnosti koja već dugo vlada u svetu, a među snimcima našao se i onaj od naših devojaka.\nOne su se, na iznenađenje mnogih, odlučile na potpuno drugačiji nastup u samom takmičenju, pa su tako promenile frizure, koreografije, rekvizite koje su koristile tokom nastupa i mnogo što šta drugo, o čemu se naširoko priča na društvenim mrežama.\nCure iz “Hurricane” su u finalu nastupale osme po redu, a prema poenima publike bile su devetoplasirane.


Klinika za ljudske resurse - Poslovne žene Srbije\nUkoliko imate pitanja za naše članice u okviru klinike za ljudske resurse, popunite formu u nastavku i napišite pitanja na koje želite da dobijete odgovor, a naše članice će vam odgovoriti u najkraćem mogućem roku.\nImam 22 godine, završila sam srednju školu, pravno-birotehnički smer, zbog materijalne situacije u porodici nisam nastavila školovanje. Od završetka škole pokušavam da pronađem posao u struci, ali uglavnom me ni ne pozovu na razgovor a i kada odem, glavna primedba je da nemam radno iskustvo. Nisam sigurna kako bih i mogla da ga imam, jer treba početi a meni je to nemoguće. Radila sam u dve prodavnice kao prodavačica, oba puta na određeno vreme od svega nekoliko meseci, jedanput prijavljena na minimalac, drugi put neprijavljena. Nisam sigurna kako da uopšte uđem u krug odabranih, sa radnim iskustvom. Ana M.\nNažalost, ovo je često pitanje mladih ljudi sa srednjim ili visokim obrazovanjem, koji ne mogu nikako da izađu iz „začaranog kruga“ nedostatka radnog iskustva. Prema istraživanjima, mladi od 15 do 30 godina čine 17% ukupnog stanovništva u našoj zemlji, ali se u njih za sada nedovoljno investira da bi se razvili u ono što je zacrtano ciljevima\nodrživog razvoja „snagu za transformaciju ekonomskih i društvenih ishoda“. Do kraja poslednjeg kvartala prošle godine stopa nezaposlenosti mladih od 15 do 24 godine porasla je u odnosu na prethodne kvartale, dostigavši 28,7% . Dodatno, prema istraživanjima, žene su na tržištu rada u još lošijoj poziciji. Pomoć mladima da steknu radno iskustvo, kako bi postali „poželjna“ radna snaga jedan je od velikih izazova. Zbog toga je UNICEF zajedno sa Nacionalnom službom za\nzapošljavanje pokrenuo program koji traje do kraja 2022. pod nazivom Unapređenje zapošljivosti mladih ljudi, uz saradnju sa poslodavcima i organizacijama civilnog sektora. Program ima za cilj da poveže poslodavce i zainteresovane mlade ljude, preko platforme za prijavu Biram uspeh – www.biramuspeh.com Zainteresovani poslodavci imaju mogućnost da se preko ove platforme uključe u program i odaberu mlade praktikante na osnovu potreba za kadrom u okviru svoje kompanije, kako bi im omogućili praksu u trajanju od dva meseca. Na ovaj način svi mladi do 30 godina, koji se ne školuju, ne obučavaju i nisu zaposleni a stekli su osnovno, srednje, više ili visoko obrazovanje, dobijaju šansu da se kroz obuku i plaćenu radnu praksu povežu sa poslodavcima, steknu iskustvo u određenom poslu uz mentorsku podršku, i razviju „meke“ veštine koje će im u budućnosti poboljšati poziciju na tržištu rada. Poziv je upućen takođe i preduzetnicama - članicama UPŽ Srbije da se, kao poslodavci, uključe u program. Kao mladu osobu iz pomenute kategorije, upućujemo vas da se preko pomenute platforme povežete sa nekim od poslodavaca. Tim pre što će, prema predviđanjima i postojećim trendovima na tržištu rada u Srbiji, potreba za mladim kadrom kontinuirano rasti u svim


Policija pojačala kotrole na putevima - Prnjavorski informativni portal\nPolicija pojačala kotrole na putevima\nZbog nadolazećih praznika, povećanog broja vozila na cestama i loših vremenskih uslova za vožnju, na bh. putevima pojačane su policijske kontrole, a te mjere nastaviće se i narednih dana.\n“Pripadnici MUP-a RS već provode pojačane mjere i radnje iz svoje nadležnosti kako bi stanje bezbjednosti u saobraćaju bilo unaprijeđeno”, rekla je Mirna Miljanović, načelnik Odjeljenja za odnose sa javnošću MUP-a RS.\nOna kaže da je poseban akcenat na kontroli prisustva alkohola u organizmu i brzini kretanja vozila, kao najčešćim uzročnicima saobraćajnih nezgoda, te posjedovanju zakonom propisane zimske opreme. Dodaje da je u saobraćajnim udesima za jedanaest mjeseci ove godine smrtno stradalo 118 osoba, što je manje za 14,5 odsto ili za 20 lica u odnosu na isti period prošle godine. Irfan Nefić, portparol MUP-a Kantona Sarajevo, kaže da će narednih dana biti pojačane policijske aktivnosti na saobraćajnicama. “U Sarajevu će na Trgu BiH biti upriličen doček Nove godine na otvorenom i apelujemo na sve učesnike koji će konzumirati alkohol da nakon toga ne upravljaju vozilom”, rekao je Nefić.\nDodaje da je ovaj period poznat po gustim maglama i da zato treba vožnju prilagoditi uslovima vožnje. I u Tuzlanskom kantonu policijski službenici od 20. decembra provode pojačane aktivnosti na saobraćajnicama. Milija Radović, direktor Agencije za bezbjednost saobraćaja RS, rekao je da pojačane policijske kontrole na putevima doprinose smanjenju broja saobraćajnih nesreća.\nSrbija: Dvije osobe poginule u direktnom sudaru FOTO


Beograd: Građani predali predsedniku opštine Zvezdara peticiju za vraćanje trolejbusa 28\n18. decembar/prosinac, 2019.\nUdruženje građana “Vratimo trolu 28”, koje od vlasti u Beogradu traži da ponovo uspostavi ovu trolejbusku liniju, saopštilo je da su predstavnici inicijative danas imali sastanak sa predsednikom opštine Zvezdara Milošem Ignjatovićem, te da su mu predali peticiju sa potpisima više od 4.000 građana.\n“Dobili smo podršku predsednika opštine i pomoć da se organizuju sastanci sa nadležnima u Sekretarijatu za javni prevoz i gradonačelnikom Beograda”, navodi se u saopštenju udruženja.\nDodaje se da je Ignjatović predstavnicima udruženja uputio izvinjenje zbog jučerašnjeg incidenta koji se desio nakon sednice Skupštine opštine Zvezdara, kada je nepoznata osoba udarila aktivistu Miloša Vučkovića.\n“Zahvaljujemo se na pruženoj podršci u pogledu povezivanja sa nadležnim institucijama, ali smo od predsednika Opštine Zvezdara očekivali konkretniju osudu jučerašnjeg nasilja u prostorijama opštine. Nadali smo se objašnjenju ko su bila prisutna lica koja su pre i tokom sednice blokirala prolaz građanima i zašto je samo troje naših predstavnika dobilo dozvolu da prisustvuje skupštini”, saopštilo je udruženje “Vratimo trolu 28”.\nBunt Beograđana zbog izmena u javnom prevozu\nPodsetimo, do incidenta je došlo nakon što je troje predstavnika građanske inicijative napustilo sednicu, na kojoj većina odbornika nije izglasala predlog da se na dnevni red stavi zahtev građana. Kako je za Radio Slobodna Evropa rekla Teodora Budimir iz udruženja, uoči sednice u zgradi opštine se pojavila još jedna grupa građana, za koje pretpostavlja da ih je organizovala vladajuća Srpska napredna stranka (SNS).\n"Na ulazu u salu su nas pitali da li smo sa SNS liste ili sa liste grupe građana”, rekla je Budimir, koja je prisustvovala sednici.\nInače, građani su peticiju za vraćanje dvadesetosmice krajem novembra predali Sekretarijatu za javni prevoz, a zbog izostanka reakcije organizovali su polučasovnu blokadu saobraćaja 14. i 17. decembra.\nBeograd: Ponovo protest za vraćanje trolejbusa 28


Korona srezala prihode od indirektnih poreza u BiH\nSARAJEVO – Neto naplata prihoda od indirektnih poreza u BiH u osam mjeseci (januar – avgust) ove godine pala je za 9,4 posto u odnosu na isti period prošle godine.\nIz Odjeljenja za makroekonomsku analizu Uprave za indirektno oporezivanje (UIO) BiH u mjesečnom biltenu navode da su u avgustu znatno produbljeni negativni trendovi u naplati prihoda od indirektnih poreza uzrokovani pojavom virusa korona.\nPrema preliminarnom izvještaju UIO o gotovinskom toku, u avgustu ove godine naplaćeno je 582,4 miliona KM bruto prihoda, što je za 118,1 milion KM manje nego u istom mjesecu lani. Analiza pokazuje da mjesečni pad neto naplate u odnosu na avgust 2019. iznosi čak -20,1 posto.\nNastavak negativnih trendova u avgustu doveo je do povećanja kumulativnog deficita u naplati indirektnih poreza na 555,5 miliona KM, dok je deficit neto prihoda, zbog smanjenja isplata povrata od 15,4 posto, iznosio 402,9 miliona KM.\n“Glavni faktori negativnog rasta PDV-a u avgustu su veliki pad uvoza, te neočekivani rast povrata PDV-a po osnovu međunarodnih projekata. Iako se očekivalo da će u ljetnim mjesecima potrošnja nerezidenata (dijaspora, turisti, u tranzitu, prekogranična potrošnja) doprinijeti oporavku naplate PDV-a i akciza, to se nije desilo zbog zadržavanja restrikcija pri ulasku u BiH, kako od domaćih vlasti tako i od zapadnih zemalja”, dodaje se u analizi.


Bektaš: Radujemo se duelu sa Borcem, nećemo se predati - SportSport.ba\nPravi spektakl očekuje se naredne srijede u Vitezu.\nS. Mlaćo 12.09.17. 13:20\nFK Vitez, član Druge lige FBiH grupa Zapad, u okviru šesnaestine finala Kupa BiH ugostit će banjalučki Borac.\nFK Vitez je u prošlom kolu Kupa sa visokih 4:0 u Bihaću nadigrao Jedinstvo, te napravio veliki uspjeh, ali ni sada ne misle lako predati.\n"Suprostaviti ćemo sporski. Borac je veliki klub, radujemo se duelu sa njima i sigurno da ćemo biti pravi domaćini", kazao je za SportSport.ba predsjednik FK Vitez Begzudin Bektaš.\n"Bit ćemo spremni za taj meč. Ne mislimo se predavati, jer da tako razmišljamo ne bih ni prošli do ovog kola Kupa. Na nama je da dadnemo sve od sebe, ostalo ćemo vidjeti", dodao je Bektaš.\nFK Vitez u posljednjih par godina veoma mnogo radi na samoj organizaciji kluba i zaista zaslužuje sve pohvale. Mnogo pažnje daje se omladinskom pogonu, pa je za očekivati i još veće uspjehe ovog kluba u budućnosti.


Naslovne strane za petak, 16. april 2021. godine\nBeta 16. aprila 2021. 08:00\nDnevni listovi na naslovnim stranama izdanja od petka pišu o skorom početku proizvodnje vakcina protiv korona virusa u Institutu Torlak, takozvanom non pejperu slovenačkog premijera Janeza Janše o prekrajanju granica na Zapadnom Balkanu kao i o očekivanom povratku djaka u škole u Srbiji.\nALO – „Dijanu Hrkalović sam ja birao“, izjava ministra odbrane Nebojše Stefanovića o tvrdnjama da je državnu sekretarku Hrkalović njemu „nametnuo“ predsednik Srbije Aleksandar Vučić.\nBLIC – U tekstu „Detalji ‘Janšinog’ plana“ o navodnom dokumentu slovenačkog premijera u vezi promena granica na Zapadnom Balkanu.\nVEČERNJE NOVOSTI – Pod naslovom „Do kraja godine 500.000 vakcina iz srpskog pogona“ o početku proizvodnje ruske vakcine Sputnjik V na Institutu Torlak krajem narednog meseca.\nDANAS – „Iživljavanje nad žrtvama i ruganje pravdi“, kaže zamenik predsednika Stranke slobode i pravde Borko Stefanović povodom vraćanja na početak procesa protiv trojice muškaraca koji su ga napali u Kruševcu 2018. godine. Pod naslovom „Stranim investitorima 14 puta više subvencija nego domaćim“ o privilegovanom položaju stranih kompanija koje ulažu u Srbiji.\nKURIR – „Srbija će biti velesila u proizvodnji vakcina“, izjava predsednika Srbije Aleksandra Vučića.\nINFORMER – „‘Sputnjik V’ se pravi na ‘Torlaku'“, o početku pakovanja ruske vakcine u Srbiji pred najavljenu proizvodnju. „Belivuk: Radim u podrumu pića za 500 evra“, izjava optuženog vodje kriminalne grupe Veljka Belivuka na saslušanju.\nPOLITIKA – „Djaci se u ponedeljak vraćaju u učionice“ piše list uoči sednice Kriznog štaba koji bi trebalo da razmotri ublažavanje epidemioloških mera u Srbiji. SRPSKI TELEGRAF – „Putin i Si Djinping do kraja godine u Srbiji“, piše list.


28.06.2007, 08:59 #1\nPRVA fabrika za proizvodnju biodizela u Srbiji i najveća u jugoistočnoj Evropi, otvorena je u sredu u Šidu. Pogon čiji će godišnji kapacitet biti 100.000 tona goriva, u rad je pustio predsednik Izvršnog veća Vojvodine Bojan Pajtić.\nFabrika "Viktorija oil" izgrađena je za samo godinu dana, po najsavremenijoj nemačkoj tehnologiji. Prema rečima Save Vukićevića, komercijalnog direktora ovog preduzeća, čitava proizvodnja biodizela biće plasirana na domaćem tržištu, a namenjena je pre svega poljoprivredi, gradskom saobraćaju, transportnim preduzećima, ali i individualnim potrošačima.\n- Proizvodnja biodizela će podstaći razvoj energetskog sektora Srbije - rekao je Pajtić. - Ova rafinerija na najbolji način pokazuje da su Vojvodina i Srbija već Evropa, i to njen najnapredniji deo. Osim 200 novih radnih mesta, fabrika će posredno obezbediti i posao za više od 40.000 ljudi, pre svega u poljoprivredi.\nPuštanju u pogon fabrike, u čiju je izgradnju i opremanje Kompanija "Viktorija grup" uložila više od 20 miliona evra, prisustvovali su i republički ministri za poljoprivredu Slobodan Milosavljević, za zaštitu životne sredine Saša Dragin i mnogobrojni gosti.\nMinistar Milosavljević istakao je da će, otvaranje fabrike biodizela doprineti smanjenju naše zavisnosti od uvoza energenata, dok je Dragin rekao da će početak proizvodnje u rafineriji u Šidu Srbiju označiti kao zemlju koja se brine o zaštiti životne sredine.\nOsnovne sirovine od kojih se proizvodi biodizel su suncokret, soja i uljana repica, a u odnosu na druga goriva on je ekološki čistiji i jeftiniji.\n28.06.2007, 12:47 #2\nmada mi se svidjaju i vozila na alkohol\n09.01.2009, 00:10 #4\nPoruku je izmenio memento, 09.01.2009 u 07:40 Razlog: nepotrebno citiran prethodni post\npumpe, suncokret, toče


Otvoren glavni most u Paraćinu, brana protiv poplava\nPARAĆIN: Glavni most u Paraćinu, preko reke Crnice, posle gotovo dva meseca, otvoren je za saobraćaj, koji je bio zatvoren zbog radova na mobilnom sistemu odbrane od poplava, saopštila je danas Direkcija za izgradnju opštine.\nPosle tehničke probe montažne opreme za odbranu od poplava, na mostu u centru grada, kao i u delu reke Crnice do Hotela "Petrus", paneli sa mosta su uklonjeni juče i saobraćaj kroz centar grada funkcioniše uobičajno, stoji u saopštenju.\n"Tehničku probu je izveo nemački proizvođač mobilne ipreme za zaštitu od poplava, kako bi na terenu stekao uvid u to dali oprema ispunjava zahteve praktičnosti i funkcionalnosti", navodi se u saopštenju.\nU toku je sledeća faza tehničke probe koju nadgledaju predstavnici Javnog preduzeća "Srbijavode", a to je razmontiranje, pravilno pakovanje i čuvanje opreme, rečeno je Tanjugu u Opštinskoj upravi.\nRepublički Štab za vanredne situacije Srbije najavio je vežbe postavljanja mobilne opreme u narednom periodu, a obavljaće se jednom godišnje, da bi oprema, i oni koji njome rukuju bili spremni za delovanje u slučaju opasnosti od poplave, ističu u Opštinskoj upravi.\nParaćin je, u maju 2014. godine doživeo katastrofalnu polavu, izlivanjem Crnice, sa velikom materijalnom štetom, i izgradnja mobilnog sistem odbrane od polave grada, je cilj da se tako nešto nikada više ne ponovi.\nIzgradnja mobilne brane u Paraćinu i još nekoliko gradova u Srbiji je zajednički projekat Evropske unije, "Srbijavode" i opštna, a grade se pod geslom "Zajedno protiv polava".\nIzgradnja mobilne brane u Paraćinu "košta" oko četiri miliona evra, gradi je firma "Nivo eko" iz Slovenije a nadzor obavlja firma "Safež" iz Francuske.


BF: Dogovor o civilnoj vlasti\nPolitičke partije, predstavnici civilnog društva, verski i plemenski lideri i predstavnici vojske u Burkini Faso postigli dogovor o civilnoj prelaznoj vladi.\nPredsednici Nigerije, Senegala i Gane juče su boravili u Uagaduguu kako bi posredovali u dogovorima o prenosu vlasti pošto je Afrička unija vojnim liderima Burkine Faso dala dve nedelje da odstupe u korist privremenih civilnih vlasti.\nPrelazna vlada imala bi mandat godinu dana, a izbori bi bili organizovani do novembra 2015. godine. Dogovoreno je da će "ugledna civilna ličnost" biti imenovana za prelaznog lidera zemlje.\nVojska Burkine Faso postavila je u nedelju pukovnika Isaka Jakubu Zidu za novog lidera, pošto je predsednik te zapadnoafričke države Blez Kompaore posle nasilnih protesta podneo ostavku nakon 27 godina na vlasti.\nPod medjunarodnim pritiskom, Zida je u utorak rekao da će predati vlast civilima.\nPredsednik Kompaore podneo je ostavku u petak, nakon što su demonstranti upali u parlament i zapalili ga. Oni su dva dana protestovali zbog namere Kompaorea da proturi ustavni amandman koji bi mu omogućio da se kandiduje za još jedan, peti predsednički mandat.


Rekordan broj mrtvih u jednom danu u Srbiji, obavezna samoizolacija za građane CG\nPrema zvaničnim podacima objavljenim na sajtu covid19.rs u Srbiji je u proteklom danu premiuo rekordan broj ljudi od koronavirusa - registrovano je 13 žrtava, pa je ukupan broj umrlih porastao na 330.\nRegistrovano je i 299 novih slučajeva zaraze na 8.287 testiranih. Broj pacijenata na respiratoru je 110, što je veće u odnosu na prethodne dane.\nU Novom Pazaru je u proteklom danu preminulo 5 osoba, saopštio je koordinator Opšte bolnice u tom gradu Mirsad Đerlek, prenosi N1.\nVanredna situacija je proglašena u 16 opština i gradova, a u Beogradu su na snazi privremene mere protiv širenja koronavirusa.\nEpidemiolog i član Kriznog štaba Predrag Kon rekao je da je u Beogradu nepovoljna epidemiološka situacija i da nema indicija da se ona popravlja jer sve veći broj dolazi u kovid ambulante da se testira.\nKon je za TV Prva rekao da će se efekti novih mera pokazati tek u sledećoj nedelji, a da se za jesen tek treba pripremiti.\nDržavljani CG moraju u samoizolaciju kad uđu u Srbiju\nVlada Srbije donela je novu meru, kako se navodi u saopštenju, u skladu sa trenutnom epidemiološkom situacijom ,koja se odnosi na ulazak državljana Crne Gore u Srbiju.\nVlada je propisala da građani Crne Gore koji ulaze u Srbiju moraju da poštuju meru obavezne samoizolacije od 14 dana. Putnici iz Crne Gore moraće da prijave adresu na kojoj će boraviti u Srbiji, kako bi nadležni mogli da proveravaju da li poštuju samoizolaciju.\nCrna Gora je prethodno uvela obavezni karantin za putnike koji dolaze iz Srbije.\nBeograđani nose maske, ugosisteljski objekti poštuju ograničenja\nZamenik gradonačelnika Goran Vesić izjavio je da "ogromna većina Beograđana" nosi maske u prevozu, a da mere ograničenja radnog vremena većinom poštuju i ugostiteljski objekti, prenosi Beoinfo.\nVesić kaže da prošle nedelje četiri, pet odsto ljudi nije nosilo maske u prevozu, a sada je do jedan procenat i manje.\nZamenik gradonačelnika je rekao da samo četiri ugostiteljska objekta nisu poštovala mere, a da ih u Beogradu ima na desetine hiljada.\nVesić ističe da se u Beogradu čini sve kako se ne bi uveo karantin, ali da treba biti svestan da se "žurke koje su se održavale posle 23h, sada održavaju privatno i da se posle 22h odlazi na žurke u Novi Sad".\n"Jedan deo mlađe populacije očigledno ne razume kakvoj opasnosti se izlaže i smatra da ne može da se zarazi. Postoje ljudi koji se i pored svih apela ponašaju kao da se ništa ne dešava i za takve nema drugog rešenja sem oštrih kazni jer je to očigledno jedini jezik koji razumeju."


Zanimljivosti dana : ''Crkva alkohola'' u kojoj se klanjaju alkoholu i mole Bogu!\n''Crkva alkohola'' u kojoj se klanjaju alkoholu i mole Bogu!\nObjavljeno 13 novembar 2017 | Autor Zanimljivosti dana\nMoto "crkve alkohol " u predgrađu Johanesburga u Južnoafričkoj republici poznatoj kao Gabola Church of International Ministries, gde reč "gabola" znači alkohol je: "Slava Bogu, dodajte alkohol"!.... U ovoj crkvi se tokom službe obavezno pije alkohol ...a se vernici ohrabruju da piju alkohol i van crkve.\nTako je zabeleženo da je jedan od sveštenika lečio svoje vernike sprejom za insekte, dok je drugi pio motorno ulje. Ipak,ova "alkohol crkva" je prva crkva koja je odabrala alkohol kao objekat poštovanja.\nKrštenja u ovoj crkvi se obavljaju "u moru" alkohola. A alkohol se konstantno pije tokom službe, a vernici većinom piju pivo i viski.\nGlavni sveštenik je Cieci Makiti, koji kaže da ima dobar razlog zašto je odabrao baš alkohol za svoju crkvu. Naime, njegova crkva prihvata alkoholičare koje su odbile druge, tradicionalne crkve. On im pruža sigurno mesto gde mogu piti i "komunicirati sa Bogom"?!.\nMakiti je crkvu osnovao prije dva meseca i već ima preko 500 "vernika", a krstio je više od 2.000 ljudi.?! Ovaj sveštenik želi da se njegova crkva proširi na celu Južnu Afriku.\n"Dakle, ako pijete pivo, bićete kršteni u pivu. Veoma jednostavno. U ovoj crkvi se molimo za piće pre nego ga popijemo, isto kao što to čine drugi vernici pred jelo. Mi se ovde međusobno poštujemo, nema nikakve osude", kaže Makiti. Svi vernici ove crkve su trenutno muškarci, ali Makiti kaže da postoji razlog za to.\n"Ne primamo žene, jer naši vernici dosta piju, a onda ne možemo kontrolisati njihovo ponašanje i ne želimo da dođe do neprijatnih scena. Možda nekada dopustimo i ženama članstvo, ali za sada ne", kaže Makiti.\nEminem oborio Ginisov rekord izgovorio 1.560 reči za šest minuta!\nPopularni svetski pevač Eminem se upisao u Ginisovu knjigu rekorda odnsono postavio novi…


Višković: Budžet Srpske likvidan - Glas Srpske\nSrna 04.03.2021 20:40\nBANjALUKA - Predsjednik Vlade Republike Srpske Radovan Višković rekao je da Srpska nije prezadužena, da je njen budžet likvidan i da se sve obaveze uredno servisiraju prema svim budžetskim korisnicima.\n"Ovo su činjenice, a ne politikanstvo. Pozivam sve one koji imaju drugačije argumente i spreman sam da dođem i da pred medijima javno argumentovano razgovaramo o nekim stvarima", rekao je Višković.\n"Mi smo još ispod granice zakonom predviđene ukupnog i javnog duga 43, 53, a limit je 55 i 60. Priča o prezaduženosti Republike Srpske žne pije vodež, jer kada uzmete zemlje u okruženju naše prve komšije vidjećete koliko su oni zaduženi", rekao je Višković.\nVakcinacija se nastavlja u skladu sa akcionim planom\nPremijer Srpske je rekao da će u Srpskoj biti nastavljen proces vakcinacije u skladu sa akcionim planom, koji je Vlada ranije donijela, a prvenstveno se to odnosi na zaposlene u zdravstvenom sektoru.\n"To se, prije svega, odnosi na vakcinacije ljudi u zdravstvenom sektoru. Krenuli smo i u vakcinaciju ljudi koji rade ili borave u staračkim domovima, institucijama koje su vezane za zdravstvo kao što je Institut za javno zdravstvo i laboratorije", rekao je Višković večeras za ATV.\nOn je naveo da je u planu i vakcinacija građana, pogotovo rizičnih grupa starijih od 65 godina i koji imaju neka druga udružena oboljenja.\n"Mi očekujemo da će u roku od dva, tri dana Agencija za lijekove BiH izršiti sve potrebne analize i dati sagalasnost da se 20.000 doza vakcina stavi na raspolaganje i kada to bude krećemo u ozbiljniju vakcinaciju stanovništa", rekao je Višković večeras za ATV.\nOn je izrazio očekivanje da će tokom druge polovine marta doći i druge količine doza.\nVišković je podsjetio da je Srpska u mehanizmu "Kovaks" za nabavku vakcina, kojeg je BiH potisala 15. septembra prošle godine, i da je obećano da će prve doze iz tog mehanizma stići do kraja januara, ali da do danas još ništa nije stiglo.\nOn je dodao da je u okviru ovog mehanizma Srpska uplatila količinu od 400.000 doza za vakcinaciju 200.000 građana.\n"Sa Ruskom federacijom, sa kojom je krenula isporuka, uplatili smo isto 400.000 doza. Imamo i obećanje Evropske komisije da kao BiH možemo računati sa nekih više od 100.000 doza, a sa žSinofarmomž pregovaramo za određene količine", rekao je Višković.\nPrema njegovim riječima, na današnji dan Republika Srpska ima uplaćeno 800.000 doza vakcina.\nVišković je naglasio da svi pokazatelji unazad godinu dana govore da je Srpska uspjela da se nosi sa pandemijom, da nijedan zdravstveni radnik nije bio u poziciji da nema zaštitnu opremu, da nijedan pacijent nije došao u poziciju da mu neko kaže da nema respiratora, da nema lijeka ili infuzije.\n"Mi kao jedna mala zajednica u odnosu na velike zemlje smo ispali kao jedan džin i ponosan sam da sam bio u poziciji da u tome učestvujem", istakao je Višković.\nOn je napomenuo da činjenice govore o tome da Srpska za godinu dana borbe sa virusom korona ima više zaposlenih nego onih koji su ostali bez posla, da ima povećanje plata za skoro šest odsto, da su povećane penzije, te da je prosječna plata "na korak do 1.000 KM".\n"Mi smo sve svoje obaveze uredno servisirali i oni koji hoće iskreno da govore, nikad nisu bile urednije isplate iz budžeta prema svim korisnicima", rekao je Višković i dodao da je juče isplaćeno nekoliko miliona KM za povrtlare i za svinjogojstvo.


Vesti online / Slobodno Vreme / Lepota / Maderoterapija: Odlična za celulit, bolove, smanjuje stres...\nIako se za ovu masažu uglavnom odlučuju žene da bi se rešile celulita, ona je korisna i kod bolova u leđima kao i za detoks organizma. To je oblik masaže kod kog se za izvođenje pokreta koriste specijalni masažeri napravljeni isključivo od prirodnog materijala drveta.\nMaderoterapija stimuliše i popravlja ravnotežu energije, smanjuje stres, i mišiće i zglobove oslobađa bola.\nNjena primena se proširila i u estetske svrhe, jer daje čvrstinu telu, zateže kožu, smanjuje i lokalizuje broj masnih ćelija, bora na licu i drugim delovima tela, ubrzava limfotok, izbacuje toksine, višak vode i celulit.\nMaderoterapija se takođe koristi za oblikovanje figure i kontura lica. Prednost specijalno oblikovanih drvenih oklagija je u tome što intenzivno vrše pritisak na fibrozni celulit i otklanjaju masne naslage zajedno s toksinima i viškom vode - objašnjava sagovornik.\nPosle nekoliko godina istraživanja, stručnjaci iz oblasti alternativne terapije u Kolumbiji, gde se ova vrsta masaže razvila, konačno su oživeli ovu drevnu tehniku krajem prošlog veka i započeli proizvodnju drvenih "oklagija", koje su usklađene sa anatomijom ljudskog tela i mogu se primeniti direktno na koži.\n* Rešite se celulita kod kuće, bez kupovine skupih preparata\n- Maderoterapija ima široku primenu i zato postoji više vrsta elemenata različitih oblika i veličina, koji se koriste u zavisnosti od konstitucije i dela tela gde se primenjuju. Prave se samo od određenih vrsta drveta, koje je pre toga obrađeno specijalnim tehnikama sušenja i parenja, tako da je spremno za završnu obradu i posebno lakiranje, da bi imalo što duži vek trajanja i bilo primenjivo.\nDa bi ovi elementi bili trajni, kvalitetni i bezopasni po korisnike, veoma je važno da se terapeut upozna s načinom njihovog održavanja i dezifenkcije, što se uči u našem centru za maderoterapiju. Konkretno, naš centar je u saradnji s kolegama iz Italije i Kolumbije promenio originalan koncept primene maderoterapije iz Južne Amerike i prilagodio elemente konstituciji ljudi u Evropi.\nNaime, poznato je da su Južnoamerikanci drugačije konstitucije od Evropljana, te elementi moraju biti prilagođeni kako bi bili efikasniji i dali bolje rezultate - navodi Ivan Mitrović, koji je i autor dva medicinska rada iz oblasti maderoterapije, napisanih na osnovu zvaničnih i relevantnih istraživanja.\nPrimenjuje se u estetske i terapeutske svrhe, radi oslobađanja od gojaznosti i samim tim sužava i modelira figuru. Takođe se može primeniti za opuštanje i smanjenje nivoa stresa, kao i za rešavanje problema kod kontrktura, tonusa mišića izazvanih lošim držanjem ili smanjenom fizičkom aktivnošću.\nOslobađa od nelagodnosti u mišićima i zglobovima, a sekundarno se primenjuje i u terapeutskim procedurama, poput medicinske masaže leđa, ruku, nogu ili stopala, kod pacijenata u fizikalnoj medicini i rehabilitaciji. Predstavlja snažniju i efikasniju masažu u odnosu na ručnu.\nLEPOTA Opasnosti koje vrebaju iz kozmetičkih salona\nLEPOTA Ovo su trikovi za odmoran i svež ten


MMF u Beogradu: O otpuštanjima u javnom sektoru\nMisija Međunarodnog monetarnog fonda u Beogradu otpočinje desetodnevne pregovore o četvrtoj reviziji stend-baj aranžmana. Srbija je pre godinu dana sa MMF-om sklopila trogodišnji aranžman iz predostrožnosti vredan 1,2 milijarde evra.\nPrethodne tri revizije bile su uspešne jer je MMF ocenio da program sa Srbijom daje dobre rezultate, ali da i dalje ostaju rizici za očuvanje makroekonomske stabilnosti i obezbeđivanje privrednog rasta.\nDosadašnja teme razgovora dve strane bila je mahom fiskalna konsolidacija u čemu je, prema mišljenju MMF, postignut uspeh. Međutim, kako objašnjava Radojka Nikolić, urednica časopisa Biznis magazin, na redu su pitanja u kojima nije mnogo odmaknuto – strukturne reforme u preduzećima i otpuštanja u javnom sektoru.\n„Zapravo smo pred najtežim delom reformi jer je do sada sve što se odnosilo na fiskalnu konsolidaciju i na donošenje zakona u prethodne dve godine moglo da prođe relativno uspešno – kao što se i dogodilo. Ali najteži deo, sređivanje javnog sektora, je na dnevnom redu čitave ove godine.“\nRSE: Sa kojim adutima predstavnici Srbije izlaze pre MMF?\nNikolić: Kad je reč o preduzećima u javnom sektoru i otpuštanjima u javmom sektoru tu se ne može baš govoriti o adutima: Jeste nešto urađeno na konsolidaciji pre svega EPS-a i Srbijagasa. Ali to su još planovi – to još ništa nije urađeno. Ono što je još veći problem je otpuštanje zaposlenih u javnom sektoru što je ove godine projaktovano na 29 000. Sa tim se očigledno kasni još od prošle godine. Pitanje je kako da se to radi u predizborno vreme.\nRSE: Kakva će biti njihova reakcija s obzirom na to da se u smanjenju broja zaposlenih gotovo ni malo nije odmaklo?\nNikolić: Imate mogućnost da popravite u narednim revizijama ono što niste uradili u prvoj. Tačno je da je ta prva revizija nekakva provera da li ste obavili zadatke. Ali vam ostavljaju vreme da u narednim revizijama do kraja godine to popravite i uradite onako kao što treba. Da li će se u tome uspeti do kraja godine videćemo. U predizborno vreme sigurno ovakve reforme ne mogu da se rade tako da će prva polovina godine proći bez nekih ozbiljnijih rezova. Pre se može očekivati, ako se zaista želi sprovođenje aranžmana sa MMF-om, da se nešto odlučnije uradi u drugoj polovini godine kada se formira nova Vlada.\nPrema računici Vlade, u Subotici 170 radnika višak


Sutra se obeležava Svetski dan borbe protiv HIV-a - Ozon Media\nSremska Mitrovica – Povodom obeležavanja 1. decembra, Svetskog dana borbe protiv HIV-a, Zavod za javno zdravlje Sremska Mitrovica, Centar za kontrolu i prevenciju bolesti realizovaće nekoliko aktivnosti.\nU Srednjoj tehničkoj školi “Nikola Tesla“ u Sremskoj Mitrovici danas je epidemiolog Centra za kontrolu i prevenciju bolesti održao edukativno predavanje učenicima ove škole.\nU utorak, 1. decembra na Trgu Ćire Milekića u vremenskom periodu od 12 do 14 časova zaposleni u Centru za kontrolu i prevenciju bolesti deliće građanima edukativni materijal, a istog dana u terminu 10 do 12 časova u prostorijama edukativnog centra u Domu zdravlja Stara Pazova u saradnji sa epidemiologom DZ Stara Pazova realizovaće se testiranje brzim testovima na HIV.\nU sredu, 2. decembra u vremenskom periodu od 12 do 14 časova u saradnji sa NVO „Prevent“ iz Novog Sada Mitrovčanima će se pružiti prilika besplatnog testiranja na HIV u specijalizovanom vozilu postavljenom na Trg Ćire Milekića.\nTestiranje na HIV brzim testovima na gradskom trgu u Rumi biće realizovano takođe u sredu, 2 decembra u vremenskom periodu od 15 do 17 časova.\nMitrovački plivači uspešni u Rumuniji


Zatvorska kazna - Blic Sport\nPredsednik Sevilje se povlači zbog odlaska u zatvor\nPredsednik Sevilje Hose Marija Del Nido podneće ostavku, pošto je osuđen na sedam godina zatvora zbog korupcije.\nPredsedniku Sevilje Del Nidu sedam godina zatvora\nVrhovni sud Španije osudio je zbog korupcije predsednika Sevilje Hosea Mariju del Nida na sedam godina zatvora.\nBreno osuđen na tri godine i devet meseci zatvora\nBivši defanzivac minhenskog Bajerna Breno osuđen je na tri godine i devet meseci zatvora zato što je namerno izazvao požar u iznajmljenoj vili kako bi dobio novac od osiguranja.\nPredsedniku Fenerbahčea šest godina u zatvoru zbog nameštanja utakmica!\nPredsednik fudbalskog kluba Fenerbahče Aziz Jildirim osuđen je na šest godina i tri meseca zatvora zbog učestvovanja u nameštanju utakmica.\nGaskojn priznao krivicu, preti mu zatvorska kazna\nBivši reprezentativac Engleske Pol Gaskojn izjavio je da se suočava sa zatvorskom kaznom jer je priznao da je vozio u pijanom stanju.


Vlasnik Zetagradnje preuzima još jednu firmu Duška Kneževića | Ekonomist\nDruštvo za upravljanje fondom Butterfly finance, u vlasništvu biznismena Blagote Radovića, ponudilo je 401.000 eura za preuzimanje upravljanja imovinom otvorenog investicionog fonda Atlas Mont, koji između ostalog u svom portfelju posjeduje trećinu akcija Montenegroberze, saznaju Vijesti nezvanično iz nekoliko izvora.\nDvije pristigle ponude stečajna uprava Atlas banke otvorila je juče, a konkurentska ponuda Društva za upravljanje “Quantum investments” iznosila je 231.000 eura. Quantum investments, već tri godine upravlja OIF HLT, i kontroliše ga broker Aleksandar Jovović i sa njim povezana lica.\nZbog toga je stečajna uprava Atlas banke, kojom rukovodi Mirko Radonjić, i oglasila ovaj tender i tražila novog upravljača imovinom istoimenog otvorenog fonda. Ukupne obaveze DZU Atlas Mont, društva za upravljanje OIF iznosile su oko 190.000 eura.\nTrećina vlasništva Montenegroberze, najvažniji dio portfelja OIF Atlas Mont, prema posljednoj berzanskoj cijeni, vrijedi nešto oko 730.000 eura.\nPored vlasništva u Atlas banci koja je u stečaju od početka aprila, OIF Atlas Mont u portfelju ima 29,6 odsto akcija firme Montenegroexpress iz Budve, udio u CG broker dileru i manje pakete akcija u još 10 firmi.\nRadović je, nakon niza transakcija na berzi postao preko svoje firme Zetagradnja najveći akcionar kompanije Atlas hotels grupe sa 29 odsto udjela.\nOva kompanija posjeduje značajne nekretnine u Baru, Petrovcu, Svetom Stefanu i Podgorici. Najveći akcionar ove hotelske kompanije sa 75 odsto akcija donedavno je bio Zatvoreni investicioni fond Atlas mont.\nDZU Atlas Mont, prema informacijama Vijesti, iz izvora bliskih stečajnoj upravi banke, ostalo je najviše dužno zaposlenima tog društva nešto manje od 90.000 eura.\nZa usluge dvojici advokata ostali su dužni nešto manje od 22.000 eura, Atlas banci u stečaju nešto manje od 18.000, Komisiji za tržište kapitala 8.500 eura, dok se ostali dug DZU, uglavnom, odnosi na konsultantske usluge, sitne takse i ostale neplaćene račune.


Sparsi su poraženi na domaćem parketu od Portland Trejlblejzersa sa 121:116, a prvi put je jedna žena bila glavni trener na meču NBA lige s obzirom na to da je Beki Hemon prvi asistent Grega Popoviča u Sparsima. Tehnički, ona ga je nasledila na klupi, ali tu su bili i Tim Dankan i Vil Hardi koji su, takođe, pomoćnici. Iako su po ''činu'' niži od Beki, svi su zajedno učestvovali u davanju saveta ekipi.\nOnda kada su oči cele hale bile uprte u njih, odnosno kada se čekalo ko će od njih ostati da stoji za vreme meča i pokaže da je glavni, svi su seli.\nGreg Popovič je rekao da ga je Tim Dankan nasledio na klupi, a na pitanje posle meča da li je pak Beki vodila ekipu i time ispisala istoriju Greg je odgovorio u svom stilu: "Ja nisam ovde da bih pravio istoriju"


24sata.info - Pendeš: Povećan broj žena u Oružanim snagama BiH\nAutor T. C. 11. 11. 2019. • 16:00\nKonferencija se održava u okviru Procesa saradnje ministara odbrane zemalja Jugoistočne Evrope - SEDM (Southeastern Europe Defense Ministerial Process).\nPendeš je svim učesnicima poželjela uspješan rad, te izrazila zadovoljstvo što je Bosni i Hercegovini ove godine povjereno da predvodi inicijativu "Žene lideri u obrani i sigurnosti". Ona je istakla da je "SEDM jedan je od najvažnijih i najistrajnijih regionalnih foruma i u tom kontekstu je promocija liderstva, personala i obuke za žene od najveće važnosti."\n"Kao ministar obrane i član Vijeća ministara jedna od mojih kontinuiranih aktivnosti bila je provedba Rezolucije 1325 Vijeća sigurnosti UN-a - Žene mir i sigurnost. Moj je cilj bio povećati broj žena u oružanim snagama, imati više žena na razini više edukacije, u operacijama potpore miru i poboljšati šanse za njihovo napredovanje", rekla je Pendeševa.\n"Zajedno možemo biti produktivniji u pronalaženju novih rješenja", istakla je Pendeševa na kraju svoga obraćanja.\nKonferencija će za fokus djelovanja imati "žene - lidere u sektoru sigurnosti i odbrane", kako je izjavila Ankica Tomić iz Ministarstva bezbjednosti BiH i "razmjenu iskustava i napredak u ovoj oblasti."\nPored predstavnika Ministarstva odbrane BiH, u radu konferencije učestvuju predstavnici ministarstava odbrane članica regionalnog foruma SEDM iz Albanije, Bugarske, Rumunije, Turske, Italije, Crne Gore i Moldavije (kao zemlja posmatrač), te predstavnici međunarodnih organizacija (NATO, OSCE UNDP), saopšteno je iz Ministarstva odbrane BiH.


10 najboljih hotela u blizini: Museo Civico Giuseppe Ugonia\nNajbolji hoteli u blizini: Museo Civico Giuseppe Ugonia, Brisighella\nHoteli u blizini: Museo Civico Giuseppe Ugonia\nPiazzetta Porta Gabalo 6, 48013, Brisighella, Italija\nČitajte komentare o: Museo Civico Giuseppe Ugonia\n618 hotela je u krugu od 50 km od: Museo Civico Giuseppe Ugonia\nFiltrirajHoteli50 km od lokacije Museo Civico Giuseppe Ugonia\n0,2 km od: Museo Civico Giuseppe Ugonia\nBr. 1 u pogledu odnosa cena/kvalitet od 2.854 hotela u Museo Civico Giuseppe Ugonia\n0,7 km od: Museo Civico Giuseppe Ugonia\nBr. 2 u pogledu odnosa cena/kvalitet od 2.854 hotela u Museo Civico Giuseppe Ugonia\n6,9 km od: Museo Civico Giuseppe Ugonia\nBr. 3 u pogledu odnosa cena/kvalitet od 2.854 hotela u Museo Civico Giuseppe Ugonia\n7,0 km od: Museo Civico Giuseppe Ugonia\nBr. 4 u pogledu odnosa cena/kvalitet od 2.854 hotela u Museo Civico Giuseppe Ugonia\nBr. 5 u pogledu odnosa cena/kvalitet od 2.854 hotela u Museo Civico Giuseppe Ugonia\n6,8 km od: Museo Civico Giuseppe Ugonia\nBr. 6 u pogledu odnosa cena/kvalitet od 2.854 hotela u Museo Civico Giuseppe Ugonia\nBr. 7 u pogledu odnosa cena/kvalitet od 2.854 hotela u Museo Civico Giuseppe Ugonia\n9,3 km od: Museo Civico Giuseppe Ugonia\nBr. 8 u pogledu odnosa cena/kvalitet od 2.854 hotela u Museo Civico Giuseppe Ugonia\n11,4 km od: Museo Civico Giuseppe Ugonia\nBr. 9 u pogledu odnosa cena/kvalitet od 2.854 hotela u Museo Civico Giuseppe Ugonia\n10,2 km od: Museo Civico Giuseppe Ugonia\nBr. 10 u pogledu odnosa cena/kvalitet od 2.854 hotela u Museo Civico Giuseppe Ugonia\n15,2 km od: Museo Civico Giuseppe Ugonia\nBr. 11 u pogledu odnosa cena/kvalitet od 2.854 hotela u Museo Civico Giuseppe Ugonia\n14,0 km od: Museo Civico Giuseppe Ugonia\nBr. 12 u pogledu odnosa cena/kvalitet od 2.854 hotela u Museo Civico Giuseppe Ugonia\n11,8 km od: Museo Civico Giuseppe Ugonia\nBr. 13 u pogledu odnosa cena/kvalitet od 2.854 hotela u Museo Civico Giuseppe Ugonia\nBr. 14 u pogledu odnosa cena/kvalitet od 2.854 hotela u Museo Civico Giuseppe Ugonia\n15,8 km od: Museo Civico Giuseppe Ugonia\nBr. 15 u pogledu odnosa cena/kvalitet od 2.854 hotela u Museo Civico Giuseppe Ugonia\nBr. 16 u pogledu odnosa cena/kvalitet od 2.854 hotela u Museo Civico Giuseppe Ugonia\n16,6 km od: Museo Civico Giuseppe Ugonia\nBr. 17 u pogledu odnosa cena/kvalitet od 2.854 hotela u Museo Civico Giuseppe Ugonia\n13,9 km od: Museo Civico Giuseppe Ugonia\nBr. 18 u pogledu odnosa cena/kvalitet od 2.854 hotela u Museo Civico Giuseppe Ugonia\n18,1 km od: Museo Civico Giuseppe Ugonia\nBr. 19 u pogledu odnosa cena/kvalitet od 2.854 hotela u Museo Civico Giuseppe Ugonia


Moskva neće isporučiti Teheranu ofanzivno oružje - Sputnjik Srbija\n16:47 09 April 2020\nUdarna vest: Ruska pomoć stiže i u Republiku Srpsku\nMoskva neće isporučiti Teheranu ofanzivno oružje\n08:25 03.06.2016 (osveženo 09:47 03.06.2016) Preuzmite kraći link\nRusija Iranu neće isporučivati tenkove i lovce zbog postojećih sankcija, saopštio je u intervjuu listu „Komersant“, šef državne korporacije „Rosteh“ Sergej Čemezov.\n„Dok postoje sankcije Saveta bezbednosti UN, mi ćemo Iranu isporučivati ono što ne potpada pod ograničenja, recimo sisteme protivraketne odbrane. Mi nijednom nismo prekršili međunarodne dogovore, pa to nećemo učiniti ni sada“, rekao je šef vojne korporacije „Rosteh“ Sergej Čemezov.\nČemezov je izjavio da Teheran pokazuje interesovanje i za druge sisteme osim S-300.\n„Zainteresovani su, ali ne može biti govora o zaključivanju ugovora za ofanzivno oružje, kao što su tenkovi T-90 ili lovci Su-30SM“, rekao je šef „Rosteha“.\n09/04 16:43 Ruska pomoć stiže i u Republiku Srpsku


Treći ‘’Mama biznis fest’’ u subotu u Merkatoru | NSU\nNaslovna Vesti (arhiva) Treći ‘’Mama biznis fest’’ u subotu u Merkatoru\nTreći ‘’Mama biznis fest’’ u subotu u Merkatoru\nTreći po redu ”Mama biznis fest” održaće se u subotu, 24. februara u tržnom centru Merkator (na drugom spratu), od 10 do 20 časova.\nNa manifestaciji koju već tradicionalno organizuje udruženje Mame Novosađanke, predstaviće se 50 mama sa svojim delatnostima, a većina njihovih proizvoda i usluga ne može da se kupi u prodavnicama.\nPosetioci će imati priliku da vide, probaju, kupe i naruče puno korisnih i lepih stvari koje prave i prodaju mame: domaće pecivo, medenjake, torte i kolače, domaći ratluk, med, proizvode od spelte, prirodnu kozmetiku, edukativne igračke za decu, rukotvorine, umetničke predmete, ručno rađenu odeću i asesoare, unikatni nakit, stvari za kuću, posteljinu, bebi opremu i druge proizvode.\nBiće promovisani i masaža, joga, anticelulit program i saveti nutricioniste, organizovanje venčanja, saveti za dojenje, časovi stranih jezika, programi edukacije i ličnog razvoja, onlajn marketing i još mnogo toga, a decu očekuju brojne kreativne radionice.\nPrema rečima organizatorki, manifestacija ”Mama biznis fest” jedan je od načina podrške ženskom preduzetništvu, jer udruženje na ovaj način doprinosi umrežavanju mama preduzetnica i plasiranju njihovih proizvoda i usluga na trzištu. Manifestacija ima za cilj i informisanje i edukaciju majki preduzetnica, ali i onih koje to tek planiraju da postanu.\n”Biti majka i zarađivati za život nije jednostavno. Pokazalo se da postoji ogroman broj žena koje nešto rade ili imaju ideje za posao i da im je potrebna određena pomoć i podstrek za to. Prva dva Mama biznis festa, održana 2016. godine, bila su izuzetno uspešna”, navode organizatorke.\nJedan od važnih segmenata na ‘’Mama biznis festu’’ su i konsultacije i saveti stručnjaka iz oblasti ženskog preduzetništva. Na štandu udruženja, mame učesnice, ali i ostale žene koje posete festival, moći će od 16 do 19 časova da dobiju sve informacije i odgovore na pitanja iz oblasti ženskog preduzetništva. Njima će na raspolaganju biti Marija Prokopić – rukovodilac projekata za razvoj MSPP i Andrea Stijepić – saradnica na projektima, obe iz Regionalne razvojne agencije Bačka.\nDogađaji u organizaciji udruženja Mame Novosađanke poznati su i po svom humanitarnom karakteru, a ovog puta prikupljaće se novčana pomoć za lečenje bolesne devojčice Nađe. Kutija za prikupljanje pomoći biće postavljena na štandu udruženja.\nTreći ”Mama biznis fest” organizuje se uz podršku Merkator Centra u Novom Sadu i Novosadskog sajma.


Trimo nagrade za istraživanje – dobitnici nagrada iz Srbije i njihovi mentori\nPetoro mladih stručnjaka iz Srbije dobitnici su međunarodnih Trimo nagrada za istraživanje za najsavremenija postignuća u svojim naučnim oblastima.\nU okviru međunarodnog takmičenja Trimo nagrade za istraživanje, sinoć su u Ljubljani dodeljene nagrade za najsavremenija dostignuća u nauci, kao i za nove pristupe i rešenja na polju arhitekture, industrijskog dizajna, ekonomije i menadžmenta, građevine, mašinstva, ekonomije, razvoja poslovanja i zaposlenih.\nUkupno 48 nagrađenih sa univerziteta iz pet evropskih zemalja primilo je nagrade za inovativna i kreativna rešenja u diplomskim radovima, magistarskim disertacijama i doktorskim tezama. Nagrade su novčane, a apstrakti nagrađenih radova biće objavljeni u zborniku Trimo nagrada za istraživanje. Takmičenjem Trimo već 11. godinu zaredom podstiče inovativnost i stručnost akademaca i povezivanje akademske sfere sa privredom.\nJure Godler – Mocartov nastu\nNa konkurs su prijavljena 102 rada iz deset evropskih država, od kojih je nagrađeno 48. Nagrađena su 24 diplomska rada, 14 master disertacija i deset doktorata iz Srbije, Slovenije, Poljske, Italije i Hrvatske. Iz Srbije je petoro nagrađenih: četvoro arhitekata i jedan ekonomista, odnosno nagrađen je jedan diplomski rad, tri master disertacije i jedna doktorska teza.\nLenard Bilicki nagradu je dobio za diplomski rad odbranjen na Ekonomskom fakultetu u Subotici. Tri nagrađena master rada su iz oblasti arhitekture. Njihovi autori su Tamara Vladetić i Marko Jovanović, oboje iz Novog Sada i oboje su radove odbranili na Fakultetu tehničkih nauka Univerziteta u Novom Sadu. Treći nagrađeni master je rad Novosađanina Nebojše Jakice, koji je Trimo nagradu za istraživanje dobio po drugi put, i koji je svoj rad odbranio na čuvenom Politecnico di Milano u Italiji. I, konačno, nagrađena je i doktorska disertacija Jasne Čikić-Tovarović, odbranjena na Arhitektonskom fakultetu Univerziteta u Beogradu.\n#ftn #ljubljana #nagrade #trimo\nNagrada Erste Banci za 3D Secure sistem bezbednog plaćanja na Internetu\nSrbija među najsporim zemljama u brzini izdavanja građevinskih dozvola


Svaka druga žena u Srbiji žrtva porodičnog nasilja – Nadlanu.com\nBEOGRAD, 20. decembra 2010. (Beta) – Svaka druga žena u Srbiji je doživela neku vrstu porodičnog nasilja a u poslednjih godinu dana je ubijena 31 žena, izjavila je danas državna sekretarka ministarstva rada i socijalne politike Snežana Lakićević.\nPredstavljajući istraživanje koje je sprovedeno u okviru projekta „Borba protiv seksualnog i rodno zasnovanog nasija“, Lakićević je na konferenciji za novinare rekla da je 54,2 odsto žena u Srbiji je doživelo je neku vrstu porodičnog nasilja čiji su najčešći počinioci muškarci (90 odsto).\n„U poslednjih godinu dana polovina žena je bila izložena višestrukim oblicima nasilja koje uključuju psihološko, ekonomsko, fizičko i seksualno nasilje“, rekla Snežana Lakićević.\nOna je dodala da je psihološko nasilje u poslednjh godinu dana doživelo čak 31,8 odsto žena u Srbiji. Tokom života 48,7 odsto žena u Srbiji je doživelo psihološko nasilje. Fizičko nasilje doživelo je 10,1 odsto žena u poslednjih godinu dana, a 21,6 odsto tokom života.


BIHAĆ: Rezultati pojačane kontrole učesnika u saobraćaju\nObjavljeno ponedjeljak, 17 September 2018 09:15\nU skladu sa planom koji je sačinjen na osnovu Strategije MUP USK-a a koja se odnosi na poboljšanje stanja sigurnosti saobraćaja na putevima USK-a, pripadnici PS Bihać, Prve Policijske uprave, su dana 14/15.09.2018. godine, na području Bihaća u vremenskom periodu od 22.00-03.00 sati, proveli akciju pojačane kontrole učesnika u saobraćaju sa akcentom na sankcionisanje učinjenjenih prekršaja u saobraćaju ili pronalazak tragova i predmeta koji bi mogli poslužiti kao dokaz o izvršenom krivičnom djelu.\nU ovoj akciji policijski službenici ukupno su kontrolisali 269 vozača i vozila te uručili 61 prekršajni nalog po ZOOSS od čega je:\n- upravljanje vozilom pod uticajem alkohola- 43 prekršajna naloga.\n- upravljanje ne registrovanim vozilom- 4 prekršajna naloga,\n- ostali prekršaji ( nekorištenje sigurnosng pojasa , nenošenje dokumenata i sl.) -14 prekršajnih naloga.\nTakođer, u ovoj akciji uručena su i dva prekršajna naloga po Zakonu o javnom redu i miru, dok su policijski službenici kod jednog lica pronašli i izuzeli određenu količinu opojnih droga te nastavljaju daljnji rad na dokumentovanju krivičnog djela iz člana 239 KZ F BiH “Posjedovanje i omogućavanje uživanja opojnih droga“.\nUprava policije Ministarstva unutrašnjih poslova USK ovom prilikom još jednom upozorava sve učesnike u saobraćaju da se pridržavaju saobraćajnih propisa, da postupaju u skladu sa naredbama izdanim od strane policijskih službenika, da upravljaju svojim vozilima krajnje oprezno, da prilagode vožnju i brzinu kretanja vozila stanju puta, vidljivosti, preglednosti, atmosferskim prilikama, te na taj način doprinesu boljoj ličnoj sigurnosti i sigurnosti drugih učesnika u saobraćaju.